Διασκεδάζει με την... τελευταία θέση ο Couture - Onsports.gr\nΓιάννης Ασκούνης\t28 Ιανουαρίου 2012, 03:28\nΔιασκεδάζει με την... τελευταία θέση ο Couture\nΣτην τελευταία θέση του ιδιόμορφου ντραφτ πριν το All-Star Game του NHL επιλέχθηκε ο Logan Couture, αλλά ο 22χρονος Καναδός το... διασκεδάζει.\nΆλλωστε η συγκεκριμένη διαδικασία είναι περισσότερο τυπική, αφού απλά οι δύο αρχηγοί διαλέγουν τους παίκτες που θα απαρτίσουν τις ομάδες τους. Ο Daniel Alfredsson δεν είχε... επιλογή, όταν ανακοίνωσε το 19ο μέλος του ρόστερ, αφού δεν είχε... περισσέψει άλλος.\n«Αυτή είναι η πρώτη μου φορά. Σε παιδική ηλικία θα το έπαιρνα σοβαρά, αλλά τώρα το διασκεδάζω. Πάντως δε νομίζω πως έχω ζήσει κάτι αντίστοιχο στο παρελθόν. Δεν με έχουν ξαναδιαλέξει τελευταίο σε κάποιον αγώνα» δήλωσε ο άσος των Σαν Χοσέ Σαρκς που αποτέλεσε έβδομη επιλογή του ντραφτ του 2007.\nΣτο μεταξύ συνεχίζονται οι προετοιμασίες για τον αγώνα επίλεκτων της λίγκας, ο οποίος θα διεξαχθεί στην Οτάβα τα ξημερώματα της Δευτέρας (30/01). Το Σάββατο (αμερικανική ώρα) θα αρχίσει η διαδικασία με τις δοκιμασίες ικανοτήτων μεταξύ των All-Stars, μία μέρα πριν το ίδιο το ματς που προκάλεσε τετραήμερη διακοπή της σεζόν του NHL.


Η καλλιέργεια της μαύρης (κορινθιακής) σταφίδας | 2018 – Άυλη Πολιτιστική Κληρονομιά της Ελλάδας\nΗ καλλιέργεια της μαύρης (κορινθιακής) σταφίδας | 2018\nΗ καλλιέργεια της μαύρης (κορινθιακής) σταφίδας.\nκορινθιακή σταφίδα, μαύρη σταφίδα, μαύρη κορινθιακή σταφίδα, Vitis vinifera L. var. Apyrena (επιστημονική ονομασία).\nΗ σταφιδοκαλλιέργεια έχει το δικό της λεξιλόγιο και ποικιλία τοπικών εκφράσεων, πολλές από αυτές μάλιστα είναι καταγεγραμμένες και στη νέα ελληνική λογοτεχνία. Δεν είναι λίγες οι τοπικές ιδιωματικές λέξεις και εκφράσεις που συνδέονται με την καλλιέργεια της μαύρης κορινθιακής σταφίδας. Το λεξιλόγιο των σταφιδοκαλλιεργητών περιλαμβάνει λέξεις όπως κούρβουλο, ληνό, αλώνι, μαχιάδες, χαράκι, χοντράδα, λίχνισμα, μάκινα, γράβαλο, τσίγγανα ή κότσαλα ή κόρτσαλα, φαλτσέτα-ψαλίδα, πίστρισμα ή παρδάλισμα, κληματίδες, τζιβιέρα, πινακωτή, φυσούνι ή φυσερό, κοφίνια, πουργιά, κόφες, ντορβάς, σαρωματίνα ή λάγανο, κοσκίνα ή δρυμόνι, ισκιάδα, ξελαγάνιασμα, καναβάτσο, σβάρνα, ακόνι, μπότσα κ.α.\nΆξια αναφοράς, μεταξύ άλλων, είναι η γνωστή έκφραση «έπεσε περονόσπορος», που χρησιμοποιείται ακόμα και σήμερα, όταν θέλει κανείς να μιλήσει για μια καταστροφή ή για μια δύσκολη κατάσταση. Προέρχεται από την ασθένεια του περονόσπορου, η οποία, αν δεν αντιμετωπιστεί προληπτικά, είναι εξαιρετικά επιζήμια για την καλλιέργεια της μαύρης κορινθιακής σταφίδας.\nΣτην καλλιέργεια της κορινθιακής σταφίδας και κυρίως στα τελευταία στάδιά της συμμετέχει όλη η οικογένεια. Οι ηλικιωμένοι μεταφέρουν στους νεότερους τις γνώσεις και την εμπειρία τους. Κατά την περίοδο του τρύγουόλη η οικογένεια ματαφέρεται στα σπίτια που βρίσκονται μέσα στα κτήματα, τα λεγόμενα ληνά, για να γίνονται πιο εύκολα και άμεσα οι εργασίες του τρύγου, του απλώματος και της αποξήρανσης της σταφίδας. Παιδιά, γυναίκες και ηλικιωμένοι έχουν ενεργό ρόλο κυρίως στη συγκομιδή των σταφυλιών από τα αμπέλια και στο άπλωμα της σταφίδας στα αλώνια.\nΗ μετακίνηση των οικογενειών των καλλιεργειών στα ληνά που βρίσκονται στα σταφιδοχωραφα αποτελεί μια πρακτική που αποσκοπεί να διευκολύνει τους καλλιεργητές στη συγκομιδή. Επιπλέον, ο σταφιδοκαλλιεργητής πρέπει να είναι πάντα σε ετοιμότητα προκειμένου να προφυλάξει την απλωμένη στα υπαίθρια αλώνια σταφίδα από πιθανές καλοκαιρινές βροχές και άλλα δυσμενή καιρικά φαινόμενα, τα οποία μπορεί να την καταστρέψουν. Την περίοδο του τρύγου στις περιοχές που βρίσκονται τα ληνά αλλά και τα γύρω χωριά ζωντανεύουν.\nΕπίσης, άξιες αναφοράς είναι οι πολλές τελετουργίες και οι εορταστικές εκδηλώσεις που σχετίζονται γενικότερα με την αμπελοκαλλιέργεια, όπως η γιορτή του Αγίου Τρύφωνα τον Φεβρουάριο, που συμπίπτει με την έναρξη του κλαδέματος των αμπελιών, η εορτή της Μεταμορφώσεως του Σωτήρος λίγο πριν από τη συγκομιδή της σταφίδας κ.ά.\nΔιάφορες γιορτές και πανηγύρια γίνονται σε όλες τις περιοχές καλλιέργειάς της, όταν έχει ολοκληρωθεί η αποξήρανση της κορινθιακής σταφίδας και οδηγείται πλέον προς πώληση. Κάποια παραδείγματα τέτοιων εκδηλώσεων αποτελούν η γιορτή της μαύρης κορινθιακής σταφίδας στις Αρχαίες Κλεωνές Νεμέας, η γιορτή του τρύγου στην Ωλένη Ηλείας με πρωταγωνίστρια την κορινθιακή σταφίδα, η Γιορτή της Κορινθιακής Σταφίδας στο Ψάρι Κορινθίας, η Γιορτή της Μαύρης Σταφίδας στο Σαρακινάδο Ζακύνθου, το Φεστιβάλ Σταφίδας στο Γρηγόρι Αιγιάλειας, τα Οινοξένεια στην ευρύτερη περιοχή του Αιγίου και της Αιγιάλειας κ.α.\nΗ καλλιέργεια της μαύρης κορινθιακής σταφίδας αποτελεί μια παραδοσιακή καλλιέργεια βαθιά ριζωμένη στον χρόνο, η οποία μεταβιβάζεται και μετεξελίσσεται από γενιά σε γενιά, αφήνοντας το απoτύπωμά της στα αγροτικά τοπία της Πελοποννήσου, της Ζακύνθου και της Κεφαλονιάς, περιοχές στις οποίες καλλιεργείται. Οι σταφιδοκαλλιεργητές έχουν αναπτύξει με το πέρασμα του χρόνου διάφορες γνώσεις, οι οποίες μεταλαμπαδεύονται με προφορικό και πρακτικό τρόπο από τους παλιότερους στους νεότερους σταφιδοκαλλιεργητές. Οι γνώσεις αυτές αφορούν τις ιδιότητες της αμπέλου, την καλλιέργειά της, τη συγκομιδή και την αποξήρανση του καρπού κ.ά. Ακόμα πολύ σημαντικές είναι οι τοπικές γνώσεις που έχουν αναπτυχθεί για την πρόγνωση του καιρού λαμβάνοντας υπόψη τις κατά τόπους ιδιαίτερες συνθήκες, αφού η πρόβλεψη κυρίως των βροχοπτώσεων είναι επιβεβλημένη, ιδιαίτερα στο στάδιο της αποξήρανσης, όπου η σταφίδα μένει στα υπαίθρια αλώνια εκτεθειμένη στις απότομες αλλαγές του καιρού.\nΠολλά εργαλεία χρησιμοποιούνται στην καλλιέργεια της κορινθιακής σταφίδας. Μερικά από αυτά, όπως για παράδειγμα το γράβαλο (τσουγκράνα-σκούπα) για το διαχωρισμό της αποξηραμένης σταφίδας στο αλώνι και η σαρωματίνα, ένα είδος σκούπας κατασκευασμένη από ανθεκτικό κλαρί στην άκρη του οποίου έχουν δεθεί ξεραμένες αγκαθιές, κατασκευάζεται από γενιές και γενιές σταφιδοκαλλιεργητών με διαθέσιμα στο περιβάλλον υλικά. Επίσης, πιο σύνθετα εργαλεία έχουν μετεξελιχθεί με την πρόοδο της τεχνολογίας, αλλά δεν παύουν να απασχολούν πολλούς ανθρώπους τόσο για την κατασκευή όσο και για τη συντήρησή τους. Παράδειγμα η μάκινα (μηχάνημα διαχωρισμού της σταφίδας από ξένες ύλες και σε διάφορα μεγέθη ρώγας). Ειδικά κατά το στάδιο της αποξήρανσης η σταφίδα παραμένει στα υπαίθρια αλώνια 10 με 15 ημέρες. Κατά την έβδομη με όγδοη ημέρα ανακατεύεται, ώστε ο νωπός καρπός να αποξηρανθεί ομοιόμορφα από όλες τις πλευρές του.\nΟρεινές, ημιορεινές και πεδινές περιοχές των νομών Αχαΐας, Ηλείας, Μεσσηνίας, Κορινθίας, Ζακύνθου και Κεφαλληνίας.\nκορινθιακή σταφίδα, μαύρη σταφίδα, μαύρη κορινθιακή σταφίδα, σταφιδοκαλλιέργεια, βοστίτσα, υπερτροφή (superfood), σταφιδική κρίση, «ημισέληνος της σταφίδας».\nΌλοι οι σταφιδοκαλλιεργητές, τόσο οι απόμαχοι όσο και οι νεότεροι καθώς και οι πρεσβύτεροι που συνεχίζουν την παράδοση της σταφιδοκαλλιέργειας. Ιδιαίτερο ενδιαφέρον για την ανάδειξη της σταφιδοκαλλιέργειας επιδεικνύει η Παναιγιάλειος Ένωση Συνεταιρισμών (Π.Ε.Σ) Αγροτική Εταιρική Σύμπραξη (Α.Ε.Σ) Ανώνυμη Εταιρεία (Α.Ε). Η Παναιγιάλειος Ένωση Συνεταιρισμών (Π.Ε.Σ) είναι ο μεγαλύτερος εξαγωγέας κορινθιακής σταφίδας, καθώς εξάγει το 60% της συνολικής ετήσιας ελληνικής παραγωγής και περίπου το 90% της ανώτερης ποιότητας κορινθιακής σταφίδας «Βοστίτσα Π.Ο.Π.», εξυπηρετώντας τη μεγάλη πλειονότητα καλλιεργητών κορινθιακής σταφίδας στην Αιγιάλεια αλλά και στις άλλες σταφιδοπαραγωγούς περιοχές. Περίπου διακόσιοι εξειδικευμένοι υπάλληλοι απασχολούνται καθημερινά στις βιομηχανικές δραστηριότητες της Π.Ε.Σ., ενώ το Τμήμα Έρευνας και Ανάπτυξης στοχεύει τόσο στη διασφάλιση της ποιότητας των παραγόμενων προϊόντων όσο και στην έρευνα καινούργιων μεθόδων, τόσο καλλιέργειας όσο και παραγωγής καινοτόμων προϊόντων. Παράλληλα, γίνονται μελέτες για την ανάδειξη των θρεπτικών χαρακτηριστικών και της διατροφικής αξίας της μαύρης κορινθιακής σταφίδας.\nΔιεύθυνση: Κορίνθου 201, Αίγιο\nFAX: +30 26910 26732\nurl/ site web: http://www.pesunion.gr/\nΌνομα υπευθύνου: Αθανάσιος Σωτηρόπουλος\nΙδιότητα: Πρόεδρος Διοικητικού Συμβουλίου της Παναιγιαλείου Ένωσης Συνεταιρισμών Α.Ε.Σ. Α.Ε.\nΌνομα: Μιχάλης Καρβέλας\nΙδιότητα: Επιστημονικός συνεργάτης Παναιγιαλείου Ένωσης Συνεταιρισμών\nΗ καλλιέργεια της μαύρης κορινθιακής σταφίδας (Vitis vinifera L. var. Apyrena, ρώγα μικρού μεγέθους αγίγαρτη [δηλ. δίχως κουκούτσια], χρώματος σκούρου μπλε-μαύρου) είναι μια παραδοσιακή καλλιέργεια, η οποία συναντάται σχεδόν αποκλειστικά στην Ελλάδα και συγκεκριμένα στις ορεινές, ημιορεινές και πεδινές αγροτικές περιοχές των νομών Αχαΐας, Ηλείας, Μεσσηνίας, Κορινθίας, Ζακύνθου και Κεφαλληνίας. Είναι κατεξοχήν ελληνικό προϊόν, γηγενούς προέλευσης δεδομένου ότι το 80% της παγκόσμιας παραγωγής παράγεται στην Ελλάδα. Οι συνολικές εκτάσεις μαύρης κορινθιακής σταφίδας σε όλες τις περιοχές καλλιέργειάς της στην Ελλάδα ανέρχονται σήμερα στα περίπου 100.000 στρέμματα και η ετήσια παραγωγή της κυμαίνεται από 20.000 έως 25.000 τόνους.\nΔιάφορες προσπάθειες που έγιναν για την καλλιέργειά της και σε άλλα μέρη του πλανήτη δεν έδωσαν ικανοποιητικά αποτελέσματα από πλευράς ποιότητας. Το μικροκλίμα και τα εδάφη της ευρύτερης περιοχής όπου καλλιεργείται η μαύρη κορινθιακή σταφίδα στον ελληνικό χώρο, σε συνδυασμό με την εμπειρία και τη γνώση των σταφιδοκαλλιεργητών, της προσδίδουν αυτά τα μοναδικά οργανοληπτικά και ποιοτικά χαρακτηριστικά, που τη χαρακτηρίζουν έντονα και αποτελούν την ταυτότητα και το «διαβατήριό» της, ώστε να εξάγεται με επιτυχία εδώ και αιώνες, σε ποσοστό έως και 95%, στις απαιτητικές αγορές του εξωτερικού (Αγγλία, Ολλανδία, Γαλλία, Γερμανία, Σκανδιναβικές χώρες, Η.Π.Α., Αυστραλία κ.α.).\nΣτην περιοχή της Αιγιάλειας στην Αχαΐα παράγεται η μεγαλύτερη ποσότητα κορινθιακής σταφίδας. Στην περιοχή αυτή, στην ημιορεινή και ορεινή ζώνη, παράγεται η φημισμένη VOSTIZZA P.D.O. (Βοστίτσα), η κορυφαία σε ποιότητα κορινθιακή σταφίδα παγκοσμίως, η οποία ξεχωρίζει για το υπέροχο άρωμα και τη μοναδική γεύση της. O αμπελώνας της Αιγιάλειας είναι ένα από τα ωραιότερα αμπελοτόπια της Ελλάδας, ένα από τα ελάχιστα –ανάλογο με εκείνο της Σάμου– που έχουν βόρειο προσανατολισμό και είναι στραμμένα προς τη θάλασσα. Αναπτυγμένος στις ήπιες βορινές πλαγιές των αχαϊκών βουνών Παναχαϊκό, Κλωκός και Χελμός, δέχεται τους δροσερούς θαλασσινούς ανέμους του Κορινθιακού κόλπου στις καλοκαιρινές ζέστες, ενώ οι ίδιοι οι ορεινοί όγκοι τον προστατεύουν από τους θερμούς και υγρούς νοτιάδες. Βρίσκεται σε υψόμετρα από 250 έως και 850 μ. (ορεινά και ημιορεινά αμπελοτόπια), ενώ τα εδάφη ποικίλλουν, από λευκά ασβεστολιθικά μέχρι γόνιμα αμμοπηλώδη, αλλά με καλή στράγγιση. Στο ήπιο κλίμα οφείλεται και η ύπαρξη πληθώρας χαραδρών, με πλούσια φυσική βλάστηση και μικρούς ποταμοχείμαρους που εκβάλλουν στη θάλασσα. Ο αμπελώνας της Αιγιάλειας διαθέτει 50.000 στρέμματα, εκ των οποίων τα 40.000 είναι μαύρη κορινθιακή σταφίδα, 9.000 ροδίτης και 1.000 στρέμματα με διάφορες άλλες ποικιλίες αμπελιών.\nΣτα πλεονεκτήματα του φυτού της κορινθιακής σταφίδας είναι ότι μπορεί να αναπτυχθεί σε ορεινές και μειονεκτικές περιοχές, δίχως να έχει την ανάγκη πρόσθετης άρδευσης, εμποδίζοντας έτσι την ερημοποίηση αυτών των περιοχών και συντείνοντας στη συγκράτηση του εδάφους ενάντια στη διάβρωση και συνεπώς στη διατήρηση καλύτερης περιβαλλοντικής ισορροπίας. Επίσης, αξίζει να αναφερθεί η ανθεκτικότητα του αμπελιού στη φωτιά, δημιουργώντας έτσι φυσικές αντιπυρικές ζώνες.\nΗ καλλιέργεια της κορινθιακής σταφίδας είναι δύσκολη, κοστοβόρα και απαιτητική. Απαιτεί την παρουσία του αγρότη στο χωράφι έντεκα μήνες τον χρόνο, συνήθως μάλιστα στην καλλιέργειά της συμμετέχουν και όλα τα μέλη της οικογένειας. Οι αγροτικές εργασίες ξεκινούν τον Οκτώβριο με διάφορες καλλιεργητικές φροντίδες, όπως το σκάψιμο του εδάφους και ειδικά τη ζιζανιοκτονία, την άρδευση, τη λίπανση κλπ. όταν πρόκειται να εγκατασταθεί νέος αμπελώνας. Στη συνέχεια ακολουθεί μετά τον Ιανουάριο το κλάδεμα καρποφορίας και αργότερα κατά την άνοιξη τα χλωρά κλαδέματα, κατά τα οποία αφαιρούνται οι ζωηροί χλωροί βλαστοί, οι οποίοι δεν πρόκειται να δώσουν καρπό και μπορεί να μειώσουν την παραγωγική ικανότητα του φυτού. Κρίσιμη εργασία που γίνεται μετά τα μέσα Μαΐου είναι η χαραγή (χαράκι) του κλήματος με σκοπό το καλύτερο δέσιμο του καρπού και την αποφυγή ανθόρροιας και καρπόρροιας και τελικό αποτέλεσμα τη μεγαλύτερη και ποιοτικότερη σοδειά. Κατά τη χαραγή πραγματοποιείται η προσεκτική αφαίρεση τμήματος του εξωτερικού φλοιού του φυτού της σταφιδαμπέλου που σκοπό έχει να σταματήσει την κάθοδο των χυμών του φυτού προς τη ρίζα, ώστε αυτοί να οδηγούνται μόνο στα άνθη και στις σχηματιζόμενες ρώγες της κορινθιακής σταφίδας, επιτρέποντας έτσι το καλύτερο «δέσιμό» τους. Αναμένοντας την ωρίμανση του καρπού, ο αγρότης προχωρά μέσα στους πρώτους μήνες του καλοκαιριού σε ξεφύλλισμα των αμπελιών, έτσι ώστε ο σχηματιζόμενος καρπός να δεχθεί περισσότερο ήλιο και αέρα και να ωριμάσει γρηγορότερα και καλύτερα.\nΑπό τις αρχές Αυγούστου ή και νωρίτερα αρχίζει η προετοιμασία των αλωνιών. Μετά την ωρίμανση του σταφυλιού ξεκινά μέσα στο πρώτο δεκαπενθήμερο του Αυγούστου ο τρύγος, δηλαδή η συγκομιδή της νωπής σταφίδας από τα κλήματα. Ακολούθως τα σταφύλια απλώνονται σε ειδικούς, ανοικτούς, υπαίθριους χώρους, τα αλώνια, όπου θα παραμείνουν για δέκα-δεκαπέντε ημέρες για να αποξηρανθούν σε μέτριες θερμοκρασίες κάτω από τον ήλιο. Βέβαια, για να είναι έτοιμο το αλώνι να «υποδεχθεί» τον νωπό καρπό, πρέπει από πριν να έχει καθαριστεί και να έχει ισοπεδωθεί. Η αγωνία των σταφιδοπαραγωγών μήπως μια ξαφνική μπόρα ή άλλα δυσμενή καιρικά φαινόμενα καταστρέψουν τον κόπο μιας ολόκληρης χρονιάς κορυφώνεται αυτές τις δύο περίπου εβδομάδες που διαρκεί η αποξήρανση.\nΜετά την αποξήρανση, η σταφίδα υφίσταται μια πρώτη διαλογή με ένα ειδικό μηχάνημα που ονομάζεται μάκινα, το οποίο διαχωρίζει την αποξηραμένη κορινθιακή σταφίδα αναλόγως του μεγέθους της ρώγας της, ενώ παράλληλα την καθαρίζει από διάφορες ξένες ύλες. Τελικά, η σταφίδα παραδίδεται κυρίως στην Παναιγιάλειο Ένωση Συνεταιρισμών (Π.Ε.Σ.), αλλά και σε άλλες συνεταιριστικές οργανώσεις και σε εμπόρους, ώστε να υποστεί περαιτέρω επεξεργασία, να τυποποιηθεί και να οδηγηθεί κυρίως προς εξαγωγή.\nΣε όλες τις παραπάνω εργασίες, συμμετέχει η οικογένεια του σταφιδοκαλλιεργητή, ιδιαίτερα δε, προς τα τελευταία στάδια από τον τρύγο και μετά, όπου οι σταφιδοκαλλιεργητές «μετακομίζουν» στα ληνά τους, που είναι μικρά σπίτια μέσα στα σταφιδοχώραφα. Σκοπός αυτής της μετακόμισης είναι η καλύτερη και αμεσότερη επίβλεψη των εργασιών του τρύγου, του απλώματος και της αποξήρανσης, όμως το κυριότερο είναι η δυνατότητα της άμεσης επέμβασης σε περίπτωση βροχής.\nΔεν είναι άλλωστε λίγες οι προφορικές εκφράσεις, οι ιστορίες και οι θρύλοι αλλά και οι αναφορές στη νέα ελληνική λογοτεχνία, που περιγράφουν την αγωνία των σταφιδοπαραγωγών για τις βροχές κατά την περίοδο της αποξήρανσης. Η περίοδος στα ληνά αποτελεί περίοδο εργασίας και αλληλοβοήθειας μεταξύ των γειτόνων, αλλά και ταυτόχρονα ξεκούρασης και γιορτής για όλες τις οικογένειες των γειτονικών κτημάτων, ειδικά το βράδυ που τελειώνουν οι αγροτικές εργασίες, όταν τελικά όλα έχουν πάει κατ’ ευχήν, και απομένει η παράδοση της αποξηραμένης κορινθιακής σταφίδας προς πώληση, στιγμή που συνήθως μετατρέπεται σε μεγάλη γιορτή. Δεν είναι άλλωστε λίγες οι οργανωμένες πλέον γιορτές και τα πανηγύρια που πραγματοποιούνται στις σταφιδοπαραγωγούς περιοχές, όταν έχει ολοκληρωθεί επιτυχώς η αποξήρανση και η παράδοση της κορινθιακής σταφίδας.\nΗ καλλιέργεια της μαύρης κορινθιακής σταφίδας αποτελεί αυτή τη στιγμή τη κύρια ασχολία περίπου 15.000 οικογενειών και εισφέρει εισόδημα σε περιοχές με σχετικά χαμηλό κατά κεφαλήν εισόδημα, όπως η Δυτική Ελλάδα και η Πελοπόννησος.\nΤα «μυστικά» της σταφιδοκαλλιέργειας μεταβιβάζονται προφορικά και εμπειρικά στις νεότερες γενιές και η κορινθιακή σταφίδα συνεχίζει να αφήνει το πολιτισμικό αποτύπωμά της (αρχιτεκτονικό, πολιτιστικό, αναπτυξιακό, κοινωνικό, γαστρονομικό και φυσικό) εδώ και αρκετούς αιώνες στην ευρύτερη περιοχή της καλλιέργειάς της.\nΌλη η οικογένεια των σταφιδοκαλλιεργητών συμμετέχει ενεργά στην καλλιέργεια της μαύρης κορινθιακής σταφίδας, πιο πολύ όμως στον τρύγο και στο άπλωμα του νωπού σταφυλιού στα αλώνια για να αποξηρανθεί. Μέσω της αλληλεπίδρασης των νεότερων με μεγαλύτερους καλλιεργητές μεταλαμπαδεύονται από γενιά σε γενιά οι γνώσεις και οι αξίες που σχετίζονται με τη σταφιδοκαλλιέργεια.\nΕύκολα μπορεί κάποιος σήμερα να παρατηρήσει το πολιτισμικό αποτύπωμα της κορινθιακής σταφίδας, ειδικά στις περιοχές της καλλιέργειάς της. Επίσης, σε περιοχές όπως το Αίγιο και η ευρύτερη περιοχή της Αιγιάλειας, ο αμπελώνας της κορινθιακής σταφίδας διαμορφώνει με τρόπο μοναδικό το αγροτικό τοπίο. Αλλά και σε πόλεις, όπως η Πάτρα, το Αίγιο, ο Πύργος, τα Λεχαινά Ηλείας βρίσκει κανείς τα νεοκλασικά οικήματα των μεγάλων σταφιδεμπόρων του παρελθόντος να θυμίζουν ακόμα την ευμάρεια και την άνθηση των πελοποννησιακών αυτών αστικών κέντρων την εποχή της σταφιδικής ακμής. Σήμερα, στις περιοχές της σταφιδοκαλλιέργειας πραγματοποιούνται πολλές πολιτιστικές εκδηλώσεις, πανηγύρια και γιορτές με αφορμή κυρίως τον τρύγο. Τα τελευταία χρόνια παρατηρείται επίσης μια προσπάθεια μέσω αυτών των πολιτιστικών εκδηλώσεων να αναδειχθεί η αξία της σταφίδας ως μέρος σύγχρονων διατροφικών προτύπων, να προβληθούν οι παραδοσιακές συνταγές με μαύρη κορινθιακή σταφίδα, αλλά και να αναδειχθούν καινούργιοι τρόποι αξιοποίησής της στη μαγειρική, τη ζαχαροπλαστική κ.α.\nΣταφιδάμπελος: Τα φυτά συνήθως φυτεύονται σε τετράγωνα ή σε γραμμές. Στην κορινθιακή σταφιδάμπελο, όταν η φύτευση γίνεται κατά γραμμές, οι αποστάσεις φύτευσης είναι 2,50 μέτρα γραμμή από γραμμή και 1,20 μέτρα φυτό από φυτό, δηλαδή στο στρέμμα αναλογούν 333 φυτά. Όταν η φύτευση γίνεται κατά τετράγωνα (μόρφωση κυπέλλου) οι αποστάσεις είναι 1,80 Χ 1,80, δηλαδή αναλογούν 309 φυτά ανά στρέμμα. Σήμερα επικρατεί η γραμμική φύτευση, σε αντίθεση με παλιότερες εποχές που επικρατούσε η φύτευση σε κύπελλο.\nΤα ληνά (ή σταφιδόσπιτα) είναι αγροτόσπιτα που βρίσκονται μέσα στα σταφιδοχώραφα και χρησιμεύουν για τη διαμονή των αγροτών στα χωράφια τους, ειδικά κατά την περίοδο του τρύγου και την αποξήρανσης της σταφίδας στα αλώνια.\nΤα αλώνια είναι υπαίθριοι, ανοικτοί χώροι για την αποξήρανση της σταφίδας στον ήλιο, τα οποία βρίσκονται μέσα ή δίπλα στα κτήματα. Συνήθως έχουν διαστάσεις 4Χ16 μέτρα ή 4Χ20 μέτρα και είναι είτε χωμάτινα είτε, τα πιο σύγχρονα, από σκυρόδεμα.\nΜια άλλη μέθοδος αποξήρανσης, η οποία όμως χρησιμοποιείται σε πολύ μικρή κλίμακα, είναι η ξήρανση υπό σκιά. Πρόκειται για παραδοσιακή μέθοδο, που στο πέρασμα του χρόνου τροποποιήθηκε και βελτιώθηκε. Χρησιμοποιήθηκαν διαδοχικά τζιβιέρες κρεμαστές, τζιβιέρες απλωτές σε μόνιμα ή φορητά στέγαστρα. Σήμερα η ξήρανση υπό σκιά πραγματοποιείται με ανάρτηση των σταφυλιών σε σύρματα, σε μια ιδιότυπη κατασκευή μόνιμου στεγασμένου ξηραντηρίου, την επονομαζόμενη ισκιάδα.\nΦαλτσέτα-ψαλίδα: εργαλείο που χρησιμοποιείται για τη χαραγή (χαράκι) του κλήματος.\nΦυσούνι ή φυσερό: εργαλείο για το θειάφισμα του κλήματος.\nΚοφίνια-κόφες-πουργιά-ντορβάς-κανιστρέλια: δοχεία μεταφοράς προς το αλώνι, του νωπού καρπού κατά τη διάρκεια του τρύγου.\nΚαναβάτσο: ειδικό πανί για το σκέπασμα της απλωμένης σταφίδας στα αλώνια, σε περίπτωση βροχής.\nΤζιβιέρα: ειδική κατασκευή με συρμάτινη βάση για την αποξήρανση της σταφίδας.\nΠινακωτή: ξύλινη κατασκευή με τάβλες, για την αποξήρανση της σταφίδας.\nΓράβαλο: εργαλείο για το ανακάτεμα της σταφίδας κατά τη διάρκεια της αποξήρανσης και καθαρισμού του καρπού από τα τσίγγανα, δηλαδή τα ξυλώδη μέρη του τσαμπιού.\nΣαρωματίνα ή λάγανο: εργαλείο για τον καθαρισμό των αποξηραμένων ρωγών (ξελαγάνιασμα) της σταφίδας στο αλώνι.\nΜάκινα: ογκώδες μηχάνημα που χρησιμοποιείται στα λινά από τους παραγωγούς, για τον πρώτο καθαρισμό της σταφίδας από ξένες ύλες και το διαχωρισμό τωνρωγώνκατά μέγεθος.\nΠαλετοκιβώτιο: μεγάλο δοχείο για τη μεταφορά της μακιναρισμένης (προκαθαρισμένης) σταφίδας στην Π.Ε.Σ.\nΟ εξοπλισμός που αξιοποιείται πλέον στη διαδικασία επεξεργασίας του προϊόντος περιλαμβάνει τα πιο σύγχρονα μηχανήματα της βιομηχανίας τροφίμων. Η Π.Ε.Σ., για παράδειγμα, έχει στη διάθεσή της μηχανήματα διαλογής laser, x-rays, μεταλλικούς ανιχνευτές κ.ά., τα οποία ανταποκρίνονται στις αυστηρότερες προδιαγραφές και στα πλέον απαιτητικά πρότυπα των μεγαλύτερων βιομηχανιών του εξωτερικού. Η Π.Ε.Σ. διαθέτει επίσης και πλήρως εξοπλισμένο εργαστήριο ποιοτικού ελέγχου και ερευνών.\nΗ κορινθιακή σταφίδα διατίθεται σε διάφορες ποσότητες, ποιότητες και μεγέθη, ενώ διακριτό προϊόν αποτελεί η κορινθιακή σταφίδα βιολογικής καλλιέργειας. H κορινθιακή σταφίδα διατίθεται στο εμπόριο σε ατομικές συσκευασίες 35 γραμμαρίων έως και 3 κιλών καθαρού βάρους. Επίσης, διατίθεται και χύμα σε χαρτοκιβώτια των 10, 12,5 και 14 κιλών καθαρού βάρους. Επίσης, μπορεί να τη βρει κανείς σε μίγμα φρούτων (mix fruit) με άλλα αποξηραμένα φρούτα.\nΈνα άλλο προϊόν είναι η πάστα σταφίδας που παράγεται από εξαιρετικής ποιότητας αποξηραμένες σταφίδες της ανώτερης ποικιλίας «Βοστίτσα Π.Ο.Π.», διαλεγμένες και επεξεργασμένες σύμφωνα με συστήματα τελευταίας τεχνολογίας διαλογής, κοπής και πολτοποίησης. Είναι εξαιρετικά πλούσια σε αντιοξειδωτικά, όπως ανθοκυανίνες και πολυφαινόλες, καθώς και σε πλήθος άλλως συστατικών, όπως βιταμίνες και ίνες. Χάρη στην υψηλή περιεκτικότητά της σε φρουκτόζη, η πάστα σταφίδας παρέχει πολλή ενέργεια με χαμηλό όμως γλυκαιμικό δείκτη, πράγμα που την καθιστά την κατανάλωσή της ενδεδειγμένη σχεδόν για όλους. Το καινούργιο αυτό προϊόν ενδείκνυται για βιομηχανική χρήση στην αρτοποιία, ως συστατικό σε μπισκότα ή σε ψωμί, και οπουδήποτε χρησιμοποιείται η μαρμελάδα. Μάλιστα, σε αντίθεση με την μαρμελάδα, δεν περιέχει καθόλου προστιθέμενη ζάχαρη ούτε κάποιο παράγοντα σταθεροποίησης.\nΤα υποπροϊόντα της σταφίδας που προκύπτουν μετά την επεξεργασία της, διατίθενται για την παραγωγή ξυδιού (βαλσάμικου κλπ.), οινοπνεύματος κ.ά. προϊόντων.\nΌλα τα παραπάνω προϊόντα χαρακτηρίζονται από υψηλές ποιοτικές προδιαγραφές και διαθέτουν πιστοποιήσεις από τους πιο αναγνωρισμένους φορείς διαπίστευσης παγκοσμίως. Τα γευστικά χαρακτηριστικά τους, ο τρόπος παραγωγής τους, η ταύτισή τους με ιδιαίτερες περιοχές αλλά και οι συλλογικές μνήμες και τα συμβολικά νοήματα που συνδέονται με τη σταφίδα τα καθιστούν αναπόσπαστα υλικά της μεσογειακής διατροφής. Η κορινθιακή σταφίδα πρωταγωνιστεί στην προσπάθεια που παρατηρείται τα τελευταία χρόνια για την καθιέρωση μιας σύγχρονης εκδοχής ελληνικής κουζίνας, που στηρίζεται όμως πάντα στις στέρεες βάσεις της παράδοσης όπως αυτή μεταφέρεται από τις παλαιότερες γενιές στο σήμερα.\nΟι πρώτες αναφορές για την καλλιέργεια της κορινθιακής σταφίδας υπάρχουν ήδη από το 800 π.Χ. και συγκεκριμένα στα ομηρικά έπη. Ο Αριστοτέλης μιλά για «σταφυλές μικρόρογες», «ασταφίς» ονομάζεται στον Ηρόδοτο, αλλά και «σταφίς» στον Θεόκριτο. Στον Ξενοφώντα στην «Κύρου Ανάβασις» τη συναντάμε ως τροφή που προσφέρθηκε στους στρατιώτες. «…Ες φυτείαν αμπέλων εστίν επιτήδεια» έγραφε ο Παυσανίας στα Αχαϊκά του για την Αιγιάλεια. Οι Φράγκοι ασχολήθηκαν πρώτοι με το οργανωμένο εμπόριό της, όταν η Πελοπόννησος ήταν υπό την κατοχή τους (1212 μ.Χ). Οι Ενετοί (1389 μ.Χ.) αύξησαν τις καλλιεργούμενες εκτάσεις και το εμπόριό της. Μετά την Τουρκοκρατία, ο Ιωάννης Καποδίστριας (1830) επανέφερε την καλλιέργειά της στην περιοχή από την Πάτρα μέχρι την Κόρινθο. Οι εξαγωγές της σταφίδας έφθασαν τον 19ο αιώνα («το χρυσό αιώνα της σταφίδας») το 70% των συνολικών εξαγωγών της χώρας, ενώ άξιο αναφοράς είναι ότι ο Ξενοφών Ζολώτας είχε δηλώσει ότι η κορινθιακή σταφίδα ήταν για την Ελλάδα ότι ο καφές για τη Βραζιλία, επισημαίνοντας έτσι τη σημασία της για την οικονομία του νέου ελληνικού κράτους.\nΗ σταφιδική κρίση που προκλήθηκε από τη μονοκαλλιέργεια και τη μονοεξαγωγή της κορινθιακής σταφίδας, λόγω και της γενικής οικονομικής δυσχέρειας της χώρας (χρέος και αφερεγγυότητα) και των διεθνών δυσμενών συνθηκών (ύφεση της ευρωπαϊκής οικονομίας και κλείσιμο της γαλλικής αγοράς για την κορινθιακή σταφίδα), αποτέλεσε ένα σύνθετο φαινόμενο και ένα από τα σημαντικότερα θέματα της ελληνικής ιστορίας στα τέλη του 19ου αιώνα. Τα διαδοχικά επεισόδια κρίσης στο εμπόριο της κορινθιακής σταφίδας ήταν η κύρια αιτία οικονομικών και κοινωνικών αναταραχών κατά την περίοδο 1893-1900. Οι άνεργοι εργαζόμενοι στο εμπόριο της κορινθιακής σταφίδας και οι αγρότες-καλλιεργητές της, υπό την απειλή της πείνας κινητοποιήθηκαν με διαδηλώσεις και συγκεντρώσεις και άσκηση ένοπλης βίας εναντίον κρατικών αξιωματούχων.\nΗ σταφιδική κρίση ήταν ο καταλύτης για τη διαμόρφωση νέων κοινωνικών και πολιτικών κινημάτων. Η ισχυρή παρουσία, για παράδειγμα, των αναρχικών στις σταφιδοπαραγωγές περιοχές δεν πρέπει να συνδέεται μόνο με την άνθηση ανάλογων κινημάτων στη Δύση. Συνδέεται με τις σοβαρές κοινωνικές και οικονομικές επιπτώσεις της σταφιδικής κρίσης και τις κινητοποιήσεις που ακολούθησαν. Η μετανάστευση επίσης ήταν σε μεγάλο βαθμό συνέπεια της σταφιδικής κρίσης. Από το 1890 έως το 1914 πάνω από 350.000 Έλληνες εργάτες μετανάστευσαν στην Αμερική. Η μετανάστευση εντάθηκε μετά το 1890 και κυρίως συνεχίστηκε με την καταστροφή της οικονομίας της κορινθιακής σταφίδας. Παράλληλα, το εργατικό δυναμικό της επαρχίας μετανάστευε στα αστικά κέντρα, και ιδιαίτερα την Αθήνα και τον Πειραιά.\nΟι βαριές συνέπειες τις σταφιδικής κρίσης οδήγησαν σε κρατική παρέμβαση στην αγορά της σταφίδας. Το πρώτο και σημαντικότερο μέτρο ήταν το 1895 η θέσπιση του «παρακρατήματος», ενός εξαγωγικού φόρου πληρωτέου σε είδος από τις εξαγωγές. Το ελληνικό δημόσιο παρακρατούσε κάθε χρόνο από 10 έως 25% στην εξαγωγή της κορινθιακής σταφίδας, για να αντιμετωπίσει την υπερπροσφορά του προϊόντος. Το ποσοστό του παρακρατήματος οριζόταν κάθε χρονιά, το παρακρατούμενο προϊόν αποθηκευόταν και στη συνέχεια το αγόραζαν σε συμφέρουσα τιμή οι βιομηχανίες οίνου και οινοπνεύματος. Το 1899 τη διαχείριση του παρακρατήματος θα αναλάβει η Σταφιδική Τράπεζα, την οποία διαδέχθηκε το 1905 η «Προνομιούχος Εταιρία προς προστασίαν της παραγωγής και της εμπορίας της σταφίδος», η «Ενιαία», όπως ήταν γνωστή. Τελικά, τον Αύγουστο του 1925 ιδρύεται με Ν.Δ. ο Αυτόνομος Σταφιδικός Οργανισμός (Α.Σ.Ο), Νομικό Πρόσωπο εποπτευόμενο από το ελληνικό δημόσιο, ο οποίος διαδέχεται την «Ενιαία». Ο Α.Σ.Ο. ήταν ένα κράμα τριτοβάθμιας συνεταιριστικής οργάνωσης και εταιρικής ένωσης τύπου καρτέλ με νομική μορφή δημοσίου προσώπου κοινωφελούς σκοπού. Κύρια αποστολή του Α.Σ.Ο. ήταν η εξισορρόπηση της προσφοράς προς τη ζήτηση της κορινθιακής σταφίδας «δι’ αγοράς ή παρακρατήσεως του πλεονάσματος», η διαφήμιση του προϊόντος και η εμπορική του αξιοποίηση και προώθηση. Ο Οργανισμός όφειλε να ασφαλίζει το προϊόν του συνεταιρισμού και μεριμνούσε για την οινοποίηση της χλωρής σταφίδας. Επιπλέον, ο Α.Σ.Ο., ως τριτοβάθμια συνεταιριστική οργάνωση, έπρεπε να ενισχύσει την τάση προς συνεταιριστική αποθήκευση και επεξεργασία του προϊόντος. Ο Α.Σ.Ο., παρά τις όποιες επικρίσεις, κατάφερε το πρώτο διάστημα της λειτουργίας του να εξισορροπήσει τα πράγματα και να βοηθήσει στο μέτρο του δυνατού τους σταφιδοπαραγωγούς. Ο Α.Σ.Ο. θα εξελιχθεί με τον καιρό σε πεδίο μάχης μεταξύ σταφιδοπαραγωγών και σταφιδεμπόρων, ενώ τη διετία 1934-1935 θα διοργανωθούν συλλαλητήρια που συγκρίνονται με αυτά του 1893-1903. Τον Αύγουστο του 1935, στην Πελοπόννησο και κυρίως στη Μεσσηνία θα γίνουν διαδηλώσεις και επεισόδια που θα βαφτούν με αίμα. O Α.Σ.Ο. μέχρι και το Δεκέμβριο του 1997, οπότε με νόμο αποφασίστηκε η διάλυσή του, έπαιξε κυρίαρχο ρόλο στην κορινθιακή σταφίδα. Ίδρυσε σταφιδεργοστάσια, οινοποιεία, κατασκεύασε αποθήκες, που εξακολουθούν μέχρι και σήμερα να σημαδεύουν το τοπίο και να θυμίζουν τα χρόνια της σταφίδας, που σφράγισαν την ιστορία της περιοχής και των ανθρώπων της για πάνω από εκατό έτη, καθορίζοντας καταλυτικά μέχρι σήμερα την πορεία τους. To 1998 ιδρύθηκε η Συνεταιριστική Κορινθιακής Σταφίδας (Σ.ΚΟ.Σ)., η οποία είναι ο καθολικός διάδοχος του Α.Σ.Ο με μετόχους τις Ενώσεις Γεωργικών Συνεταιρισμών των περιοχών που παράγεται η σταφίδα.\nΕνδεικτικά αναφέρουμε ελάχιστα από τα στοιχεία που αποδεικνύουν τη συνεισφορά της σταφιδοκαλλιέργειας και του εμπορίου της σταφίδας στην οικονομική ανάπτυξη της Ελλάδας. Πρόκειται για τη χρηματοδότηση και κατασκευή με κεφάλαια που προέρχονται από την εμπορία της σταφίδας σημαντικών έργων υποδομής του νεοσύστατου ελληνικού κράτους, όπως της αναβάθμισης-κατασκευής μεγάλων εξαγωγικών λιμανιών, της κατασκευής της σιδηροδρομικής γραμμής Πελοποννήσου και της διώρυγας της Κορίνθου με σκοπό την καλύτερη και ταχύτερη μεταφορά της κορινθιακής σταφίδας στις αγορές του εξωτερικού. Ακόμα και κατά την ύφεση του εμπορίου της λόγω της μη απορρόφησής της από τις αγορές του εξωτερικού, η κορινθιακή σταφίδα συνεχίζει να συνεισφέρει στην οικονομική ανάπτυξη: η πρώτη προσπάθεια εκβιομηχάνισης στον Πειραιά, στην Πάτρα και στο Βόλο στηρίζεται στην αξιοποίηση του πλεονάσματός της από οινοποιεία, οινοπνευματοποιεία κλπ.\nΕπίσης, από το εμπόριο της σταφίδας χρηματοδοτήθηκε και η κατασκευή κτηρίων που σήμερα αποτελούν εξέχοντα δείγματα της πολιτιστικής κληρονομιάς, π.χ. του Θεάτρου «Απόλλων» στην Πάτρα (έργο του διάσημου αρχιτέκτονα Τσίλερ), της εκκλησίας του Αγίου Ανδρέα Πατρών κ.ά. Τέλος, η δημιουργία γιορτών και εκδηλώσεων (π.χ. το καρναβάλι της Πάτρας), οφείλονται κυρίως στον πλούτο τον οποίο δημιούργησε το εμπόριο της σταφίδας και στις πολιτιστικές επιρροές από τις χώρες της Δυτικής Ευρώπης με τις οποίες τα ανώτερα στρώματα των σταφιδοπαραγωγών περιοχών έρχονταν σε επαφή.\nΗ καλλιέργεια της κορινθιακής σταφίδας υπήρξε ανέκαθεν πολύ δύσκολη αγροτική καλλιέργεια επηρεαζόμενη άμεσα από τις αντίξοες καιρικές συνθήκες. Με τις ευλογίες του κράτους, της εµπορικής αστικής τάξης και του χρηµατιστικού κεφαλαίου που έλεγχε τα κυκλώµατα, οι αγρότες υποτάχθηκαν στις απαιτήσεις της παγκόσμιας αγοράς. Η αγροτική δανειοδότηση παρέµεινε υποτυπώδης με αποτέλεσμα, ειδικά κατά τη διάρκεια της σταφιδικής κρίσης, την άνθηση της τοκογλυφίας. Φυσικά, η τοκογλυφία δεν ωφελούσε παρά ελάχιστα τους µικρούς ιδιοκτήτες-παραγωγούς, από τη στιγμή που το μεγαλύτερο μέρος των εισπράξεων δεσμευόταν από τα δανειακά κεφάλαια (µε τον τοκογλυφικό τόκο σε ποσοστό 15%-40%), από τους ενδιάμεσους εµπόρους και εν γένει από την οικονοµία των πόλεων δια μέσου της αγοράς.\nΕποχιακοί εργάτες από την ορεινή ενδοχώρα (π.χ. Άρτα, Καλάβρυτα κ.α.) αλλά και μετανάστες από την Ιταλία, τη Βουλγαρία και την Οθωμανική Αυτοκρατορία έρχονταν να δουλέψουν στην καλλιέργεια της κορινθιακής σταφίδας.\nΣπουδαιο ρόλο διαδραμάτισε η μαύρη κορινθιακή σταφίδα κατά τον ελληνοϊταλικό πόλεμο του 1940, αποτελώντας τροφή που στήριξε τους στρατιώτες, γεγονός που αναφέρεται στο Άξιον Εστί του Οδυσσέα Ελύτη: «…Και τις λίγες φορές όπου κάναμε στάση να ξεκουραστούμε, μήτε που αλλάζαμε κουβέντα, μονάχα σοβαροί και αμίλητοι, φέγγοντας μ’ ένα μικρό δαδί, μία μία μοιραζόμασταν τη σταφίδα…». Στην Κατοχή βοήθησε την επιβίωση των κατοίκων στα μεγάλα αστικά κέντρα. Όπως μας αναφέρει ο σταφιδοπαραγωγός από το Άλσος Αιγιάλειας και στέλεχος της Π.Ε.Σ. Παναγιώτης Γιαννικόπουλος, θυμάται ότι στην περίοδο της Κατοχής η Παναιγιάλειος Ένωση Συνεταιρισμών αποφάσισε να επιστρέψει αναλογικά στους παραγωγούς το υπόλοιπο της σταφίδας που είχαν παραδώσει και παρέμενε στις αποθήκες της, πληροφορούμενη την επικείμενη επίταξή της από τους Γερμανούς. Αποτέλεσμα ήταν να υποστηριχθεί η διατροφή των κατοίκων της Αιγιάλειας ενόψει του χειμώνα, αλλά και των οικείων τους που διέμεναν στην Αθήνα και βίωναν εντονότερα την έλλειψη τροφής.\nΗ ΠΕΣ ιδρύθηκε το 1935 στο Αίγιο Αχαΐας, όταν συγχωνεύτηκαν η Ένωση Σταφιδικών Συνεταιρισμών (1918) –πρωτοπόρα της αγροτικής συνεταιριστικής ιδέας και δραστηριότητας στην Ελλάδα– και η Σταφιδική Τράπεζα Βοστίτσης (1923), με κύριο σκοπό τη συγκέντρωση και την εμπορία της σταφίδας των παραγωγών-μελών της. Το 1948 ιδρύεται το πρώτο εργοστάσιο σταφίδας στην παραλία Αιγίου και αρχίζει η επεξεργασία και η εξαγωγή της κορινθιακής σταφίδας «Βοστίτσα» στην Ευρώπη. Το 1983 η Π.Ε.Σ. κάνει την πρώτη προσπάθεια στην Ελλάδα και αρχίζει επιτυχώς την καλλιέργεια, συσκευασία και εξαγωγή βιολογικής κορινθιακής σταφίδας.\nΤα μέλη της κοινότητας των καλλιεργητών της κορινθιακής σταφίδας καθώς και οι φορείς που τους εκπροσωπούν προσπαθούν με μόχθο, προσήλωση και μεράκι να συνεχίσουν τη μακραίωνη παράδοση της καλλιέργειας της κορινθιακής σταφίδας. Οι σημερινές δυσκολίες και οι αντιξοότητες που αντιμετωπίζουν οι παραγωγοί είναι πάρα πολλές και οφείλονται στη συνεχιζόμενη οικονομική κρίση, σε δομικές δυσκολίες που μεταφέρθηκαν από το παρελθόν (μικρός κλήρος, κοστοβόρα καλλιέργεια κλπ.) και στην αβεβαιότητα για το μέλλον που εντείνεται από τον έντονο ανταγωνισμό που αντιμετωπίζει το προϊόν στην παγκοσμιοποιημένη αγορά. Η μεγαλύτερη αγωνία όμως των πιο ηλικιωμένων σταφιδοπαραγωγών αφορά τη συνέχιση της καλλιέργειας από τα νεότερα μέλη της κοινότητας. Παρά τις όποιες δυσκολίες, δεν είναι λίγοι όσοι συνεχίζουν με προσήλωση την καλλιέργεια και επιπλέον προσπαθούν να συνδέσουν την κορινθιακή σταφίδα με την ήπια αγροτουριστική ανάπτυξη, τον πολιτισμό και τη γαστρονομία. Άξια μνείας είναι η μνήμη των ξενιτεμένων μελών των σταφιδοπαραγωγών κοινοτήτων, τα οποία συγκροτούν την ατομική, οικογενειακή και ευρύτερα συλλογική τους μνήμη με άξονα τη σταφιδοκαλλιέργεια και με κάθε ευκαιρία επιστρέφουν, έστω και για λίγο, στους τόπους καταγωγής τους, για να βοηθήσουν στον τρύγο.\nΗ Παναιγιάλειος Ένωση Συνεταιρισμών αποτελεί ένα επιτυχημένο παράδειγμα της ευεργετικής κοινωνικής και οικονομικής επίδρασης που έχουν οι συνεταιρισμοί στις τοπικές κοινωνίες. Με τη μακροχρόνια και απρόσκοπτη λειτουργία της αποτελεί τη «φωνή» των σταφιδοπαραγωγών, δίνοντάς τους το βήμα για άμεση και έμμεση εκπροσώπηση. Επιπλέον, κάνει όλες τις απαιτούμενες ενέργειες για την προστασία και τη συνέχιση της σταφιδοκαλλιέργειας και την ανάδειξη της αξίας της, όχι μόνο ως εμπορεύσιμο αγαθό αλλά και ως στοιχείο αγροδιατροφικού πολιτισμού και παραγωγικής μνήμης και ταυτότητας.\nΣήμερα η καλλιέργεια της μαύρης κορινθιακής σταφίδας αποτελεί τη βασικότερη ασχολία περίπου 15.000 οικογενειών και εισφέρει εισόδημα σε περιοχές με σχετικά χαμηλό κατά κεφαλήν εισόδημα, όπως οι περιοχές της Δυτικής Ελλάδας και της Πελοποννήσου. Πέρα από την άμεση στήριξη των αγροτικών οικογενειών υπάρχει και η παράπλευρη στήριξη των κοινωνιών και της αγοράς στην οποία δραστηριοποιούνται οι σταφιδοπαραγωγοί. Η σταφιδοκαλλιέργεια διαμορφώνει και σήμερα εμφανώς το τοπίο. Ο τρύγος συντελεί στην τόνωση αξιών, όπως η αλληλεγγύη, η συνεργατικότητα, η αλληλοϋποστήριξη, ενώ μαζί με τις πολιτιστικές εκδηλώσεις που σχετίζονται με τη σταφίδα, αποτελούν κίνητρα επιστροφής, έστω και για λίγο, των μελών της κοινότητας στα χωριά της καταγωγής τους.\nΗ κορινθιακή σταφίδα είναι προϊόν το οποίο σήμερα πληροί τα αυστηρότερα συστήματα και πρότυπα ποιότητας που τίθενται από την αγορά. Επίσης, κατόπιν των μακρόχρονων και οργανωμένων προσπαθειών της Παναιγιαλείου Ένωσης Συνεταιρισμών (Π.Ε.Σ) και της Συνεταιριστικής Κορινθιακής Σταφίδας (Σ.ΚΟ.Σ), αξίζει να αναφερθεί ότι είναι το πρώτο και το μοναδικό (μέχρι στιγμής) είδος σταφίδας σε παγκόσμια κλίμακα για το οποίο διεξάγονται κλινικές μελέτες σχετικές με τις ευεργετικές στην ανθρώπινη υγεία επιδράσεις της κατανάλωσής του. Τα μέχρι στιγμής ευρήματα αποδεικνύουν ότι με την ένταξή της μαύρης (κορινθιακής) σταφίδας στην καθημερινή διατροφή επιτυγχάνεται σημαντική μείωση της αρτηριακής πίεσης, δημιουργείται «ασπίδα» ενάντια στα καρδιαγγειακά νοσήματα, μειώνεται η «κακή» χοληστερίνη, ενώ στο πλαίσιο μιας ισορροπημένης διατροφής η κατανάλωσή της δεν έχει καμία αρνητική επίδραση στην υγεία των διαβητικών.\nστοιχείου στο Εθνικό Ευρετήριο Άυλης Πολιτιστικής Κληρονομιάς;\nΉδη από το 2014 έχει ενταθεί το ενδιαφέρον της κοινότητας για την ένταξη της σταφιδοκαλλιέργειας στο Εθνικό Ευρετήριο της Άυλης Πολιτιστικής Κληρονομιάς της Ελλάδας. Αυτό μεταφράζεται σε δημοσιεύματα στον έντυπο και ηλεκτρονικό τύπο, καθώς και σε σχετικές ερωτήσεις βουλευτών από σχεδόν όλους τους νομούς καλλιέργειας της μαύρης κορινθιακής σταφίδας. Στις 28/1/2017 η Παναιγιάλειος Ένωση Συνεταιρισμών (Π.Ε.Σ) συμμετείχε σε εσπερίδα στο Μεσολόγγι σχετικά με την ευαισθητοποίηση για την Άυλη Πολιτιστική Κληρονομιά, παρουσιάζοντας εισήγηση με τίτλο: «Η καλλιέργεια της μαύρης κορινθιακής σταφίδας και η αναγκαιότητα ένταξής της στην άυλη πολιτιστική κληρονομιά της UNESCO». Η Π.Ε.Σ., ως η συνεταιριστική οργάνωση που εξυπηρετεί το μεγαλύτερο ποσοστό των σταφιδοκαλλιεργητών, ανέλαβε την τελική σύνταξη του Δελτίου της Άυλης Πολιτιστικής Κληρονομιάς για την καλλιέργεια της μαύρης (κορινθιακής) σταφίδας στην Ελλάδα.\nΤα «μυστικά» της σταφιδοκαλλιέργειας σήμερα μεταδίδονται από «στόμα σε στόμα» και με τρόπο βιωματικό από τους πρεσβύτερους προς τους νεότερους καλλιεργητές. Εμπειρικά δεδομένα πάνω στην καλλιέργεια αλλά και εμπειρίες πάνω σε κρίσιμα στοιχεία, όπως για παράδειγμα η πρόβλεψη του καιρού, μεταλαμπαδεύονται επιτυχώς από γενιά σε γενιά.\nΠέρα όμως από την προφορική μετάδοση, η Παναιγιάλειος Ένωση Συνεταιρισμών διοργανώνει στις εγκαταστάσεις της ημερίδες και σεμινάρια όπου το εξειδικευμένο της προσωπικό (γεωπόνοι κ.ά.), ενημερώνει τους σταφιδοκαλλιεργητές για ό,τι αφορά την κορινθιακή σταφίδα. Γενικότερα, προσφέρει σημαντική βοήθεια με την παροχή συμβουλών και οδηγιών στον απλό αγρότη σχετικά με την αποδοτική παραγωγή και την ποιότητα του προϊόντος του.\nΗ Παναιγιάλειος Ένωση Συνεταιρισμών (Π.Ε.Σ) αποτελεί τη συνεταιριστική οργάνωση που συγκεντρώνει και τυποποιεί τη μεγαλύτερη ποσότητα μαύρης κορινθιακής σταφίδας. Στην έδρα της Π.Ε.Σ. στο Αίγιο υπάρχουν σύγχρονες εγκαταστάσεις σταφιδεργοστασίου για τη μεταποίηση και τη συσκευασία της σταφίδας, εγκατάσταση χημείου για τον ποιοτικό έλεγχο και τις μελέτες γιατην κορινθιακή σταφίδα, αποθηκευτικοί χώροι και αίθουσα συνεδριάσεων των παραγωγών σταφίδας.\nΥπάρχουν δύο τύποι κορινθιακής σταφίδας που έχουν αναγνωρισθεί ως προϊόντα Προστατευόμενης Ονομασίας Προέλευσης (Π.Ο.Π) και ένα ως Προστατευόμενης Γεωγραφικής Ένδειξης (Π.Γ.Ε), ύστερα από ενέργειες της Παναιγιαλείου Ένωσης Συνεταιρισμών (Π.Ε.Σ):\n1. Η κορινθιακή σταφίδα που παράγεται στην περιοχή της Αιγιαλείας του Νομού Αχαΐας με την ονομασία «ΚΟΡΙΝΘΙΑΚΗ ΣΤΑΦΙΔΑ ΒΟΣΤΙΤΣΑ» (442597/22.11.93 (ΦΕΚ 864/26.11.93) Επίσημη Εφημερίδα της Ε.Ε. L202/1998).\n2. Η κορινθιακή σταφίδα που παράγεται στον Νομό Ζακύνθου, με την επωνυμία «ΣΤΑΦΙΔΑ ΖΑΚΥΝΘΟΥ» (Επίσημη Εφημερίδα της Ε.Ε. C179/2007, Επίσημη Εφημερίδα της Ε.Ε. L141/2008).\n3. Η κορινθιακή σταφίδα που παράγεται στον Νομό Ηλείας έχει αναγνωριστεί ως προϊόν Προστατευόμενης Γεωγραφικής Ένδειξης (Π.Γ.Ε) με την ονομασία «ΣΤΑΦΙΔΑ ΗΛΕΙΑΣ» (Επίσημη Εφημερίδα της Ε.Ε. C233/2010, Επίσημη Εφημερίδα της Ε.Ε. L122/2011).\nΤο 1983 η Π.Ε.Σ. κάνει την πρώτη προσπάθεια στην Ελλάδα και αρχίζει επιτυχώς την καλλιέργεια, συσκευασία και εξαγωγή βιολογικής κορινθιακής σταφίδας.\nΤα τελευταία 25 χρόνια καταβάλλεται σημαντικότατη ερευνητική προσπάθεια με τη συνεργασία ελληνικών αγροτικών συνεταιριστικών οργανισμών και πανεπιστημίων, με σκοπό την εργαστηριακή ανάλυση της κορινθιακής σταφίδας και την ανάδειξη των σημαντικών διατροφικών συστατικών της. Οι προσπάθειες αυτές έχουν ενταθεί την τελευταία δεκαετία με τη διενέργεια κλινικών μελετών και σε εθελοντές. Η παραπάνω προσπάθεια χρηματοδοτείται από ίδιους πόρους της Παναιγιαλείου Ένωσης Συνεταιρισμών (Π.Ε.Σ) και της Συνεταιριστικής Κορινθιακής Σταφίδας (Σ.ΚΟ.Σ), καθώς και από τη συμμετοχή των παραπάνω εταιρειών σε ελληνικά και ευρωπαϊκά επιδοτούμενα προγράμματα.\nΜετά το τέλος του τρύγου και της παράδοσης της αποξηραμένης σταφίδας στην Π.Ε.Σ., πραγματοποιούνται αρκετές γιορτές-πανηγύρια στις διάφορες περιοχές καλλιέργειας της μαύρης κορινθιακής σταφίδας. Ενδεικτικά αναφέρουμε:\nΣτις Αρχαίες Κλεωνές Νεμέας και συγκεκριμένα στην πλατεία του χωριού πραγματοποιείται κάθε χρόνο τις τελευταίες ημέρες του Αυγούστου από τον Πολιτιστικό Σύλλογο Αρχαίων Κλεωνών, η γιορτή της μαύρης κορινθιακής σταφίδας.\nΣτην Ωλένη Ηλείας πραγματοποιείται κάθε Οκτώβριο από τον Πολιτιστικό Λαογραφικό Σύλλογο της περιοχής η γιορτή του τρύγου με πρωταγωνίστρια την κορινθιακή σταφίδα. Στο πλαίσιο της γιορτής πραγματοποιούνται προβολές ταινίας-ντοκιμαντέρ με θέμα τη σταφίδα και βραδιές με μουσική-χορό και παραδοσιακά εδέσματα. Επίσης έχει πραγματοποιηθεί και έκδοση ημερολογίου με θέμα τη σταφίδα.\nΣτο Ψάρι Κορινθίας ο Πολιτιστικός Σύλλογος των Απανταχού Ψαριωτών και το Συμβούλιο της Τοπικής Κοινότητας Ψαρίου διοργανώνουν κάθε χρόνο στο τέλος Αυγούστου τη Γιορτή της Κορινθιακής Σταφίδας. Στη γιορτή πραγματοποιούνται δράσεις όπως τρύγος και άπλωμα της σταφίδας, περπάτημα σε μονοπάτια μέσα στους αμπελώνες, μουσικοχορευτικό πρόγραμμα και δοκιμή εδεσμάτων με σταφίδα.\nΣτο Σαρακινάδο Ζακύνθου πραγματοποιείται κάθε τέλος Αυγούστου από τον Πολιτιστικό Σύλλογο Σαρακινάδουη Γιορτή Μαύρης Σταφίδας. Στην πλατεία του χωριού πραγματοποιούνται διάφορα δρώμενα και χοροί που επιβεβαιώνουν πως η αποξηραμένη σταφίδα πήρε πια τον δρόμο για το εμπόριο, με την ανακούφιση και τη χαρά να παίρνουν πια τη θέση της αγωνίας.\nΣτο Γρηγόρι Αιγιάλειας τα τελευταία εικοσιένα έτη πραγματοποιείται στο τέλος κάθε Ιουλίου, το Φεστιβάλ Σταφίδας από τον Φιλοπροοδευτικό Σύλλογο Γρηγόρι. Στην πλατεία του χωριού παρουσιάζονται θεατρικές παραστάσεις, ντοκιμαντέρ για τη σταφίδα, χοροί κλπ., ενώ στο γειτονικό Μουσείο Αγροτικής Ιστορίας και Λαϊκής Παράδοσης ο επισκέπτης μπορεί να δει εκθέσεις που σχετίζονται με την καλλιέργεια σταφίδας και να γευτεί συσκευασμένη σταφίδα προσφορά της Π.Ε.Σ. Στα αξιοσημείωτα του παραπάνω Φεστιβάλ είναι η δημιουργία ντοκιμαντέρ με τίτλο «Οι δρόμοι της Σταφίδας» και η έκδοση φωτογραφικού λευκώματος με τίτλο: Μαύρη Σταφίδα Ο «Φρουτένιος Χρυσός» της Αιγιάλειας. Πρόκειται για ένα συλλεκτικό λεύκωμα, έκδοση του Συλλόγου Γρηγόρι, στο οποίο παρουσιάζονται, όλες οι εργασίες της καλλιέργειας, του τρύγου, της αποξήρανσης και της διάθεσης της κορινθιακής σταφίδας.\nΣτην ευρύτερη περιοχή της Αιγιάλειας πραγματοποιείται κάθε δεύτερο δεκαπενθήμερο του Αυγούστου από τη Δημοτική Κοινωφελή Επιχείρηση Αιγιάλειας ο θεσμός των Οινοξενείων. Στο πλαίσιο των Οινοξενείων πραγματοποιούνται ενημερωτικές εκδηλώσεις για τη διατροφική αξία της κορινθιακής σταφίδας (Παναγιωτοπουλέικο Μέγαρο και πλατεία Υψηλών Αλωνίων στο Αίγιο), δοκιμές τροφίμων με σταφίδα στον υπαίθριο χώρο του Πολιτιστικού κέντρου Αιγίου «Αλέκος Μέγαρης», επίσης προσφέρονται αρτοσκευάσματα με μαύρη κορινθιακή σταφίδα στο δίκτυο των αρτοποιών που συμμετέχουν στα Οινοξένεια και παραδοσιακά φαγητά και εδέσματα στο δίκτυο των χώρων εστίασης και διαμονής των Οινοξενείων.\nγ. Μέτρα διαφύλαξης/ανάδειξης που προτείνεται να εφαρμοστούν στο μέλλον (σε τοπική, περιφερειακή ή ευρύτερη κλίμακα).\nΠέρα από την εντατικοποίηση, βελτιστοποίηση και περαιτέρω ανάπτυξη των ενεργειών-δράσεων που αναφέρθηκαν, κρίνεται αναγκαία η ένταξη της καλλιέργειας της κορινθιακής σταφίδας στο Εθνικό Ευρετήριο της Άυλης Πολιτιστικής Κληρονομιάς της Ελλάδας. Τα μέλη της κοινότητας θεωρούν ότι από αυτήν την ένταξη είναι δυνατόν, σε συνδυασμό με άλλες δράσεις, να προκύψουν τα παρακάτω θετικά αποτελέσματα:\n• Να προωθηθεί η μελέτη, διαφύλαξη και ανάδειξη της ιστορίας και του πολιτισμού της κορινθιακής σταφίδας και των μεθόδων καλλιέργειάς της.\n• Να διαδοθεί ο πολιτισμός της σταφιδοκαλλιέργειας και η αξία της κατανάλωσης σταφίδας στο ευρύτερο κοινό, εγχώριο και διεθνές.\n• Να αξιοποιηθεί ο πλούτος της σταφιδοκαλλιέργειας προς όφελος της βιώσιμης και πολύπλευρης ανάπτυξης των τοπικών κοινωνιών με την τόνωση του αειφόρου αγροτουρισμού, του πολιτιστικού και γαστρονομικού τουρισμού.\n• Να ενισχυθεί η οργανωμένη παγκόσμια εκστρατεία για την προώθηση της κορινθιακής σταφίδας ως ελληνικής υπερτροφής και ως σημαντικού στοιχείου της Μεσογειακής Δίαιτας, που είναι ήδη εγγεγραμμένη στον Αντιπροσωπευτικό Κατάλογο Άυλης Πολιτιστικής Κληρονομιάς της Ανθρωπότητας (UNESCO, 2003).\n• Αγριαντώνη Χ.(2003), Η Ελληνική Οικονομία στο Ιστορία του Νέου Ελληνισμού 1770-2000, τ. 4ος, Ελληνικά Γράμματα, Αθήνα , 61\n• Αρχείο Συνεταιριστικής Κορινθιακής Σταφίδαας (Σ.ΚΟ.Σ.), πρώην Α.Σ.Ο. (Αυτόνομου Σταφιδικού Οργανισμού)\n• Αρώνη-Τσιχλή, Κ. (2003), «Το αγροτικό ζήτημα» στο Ιστορία του Νέου Ελληνισμού 1770-2000, τ.5ος, Ελληνικά Γράμματα, Αθήνα.\n• Αρώνη-Τσίχλη,Κ.Το Σταφιδικό ζήτημα και οι Κοινωνικοί Αγώνες, Εκδόσεις Παπαζήση , 1999\n• Αυγερινός, Ν. (2009),Μνήμες από το παρελθόν. Ο Πύργος του εικοστού αιώνα. Αθήνα: Εκδόσεις Ασίνη.\n• Βέης, Κ. (1957),Μέθοδοι αποξηράνσεως της σταφίδος από της αρχαιότητος μέχρι σήμερον. Στο: Παπαχριστοφίλου, Μ. (διευθ.) Πελοποννησιακή Πρωτοχρονιά: Ιστορία-Λαογραφία-Τέχνη-Επιστήμη. Αθήνα.\n• Γκρης, Η. (2005),Αλφειός πρόγονος. Αθήνα: Μεταίχμιο.\n• Δάβος, Β. (2013),«Ζωή Χαρισάμενη» (Ψυχογραφία των εποχών) 1830-1930. Πύργος: χ.ο.\n• Δερτιλής, Γ. (1984), Ελληνική Οικονομία (1830-1910) και βιομηχανική Επανάσταση, Αντ. Ν. Σάκκουλας, Αθήνα.\n• Ελύτης, Ο. (1993) Το Άξιον Εστί. Αθήνα: Ίκαρος Εκδοτική Εταιρία.\n• Ζωγράφου, Δ. (1930) Ιστορία της σταφίδος, τόμος Α΄. Αθήνα: Κ.Δ. Τσερώνη.\n• Κ. Τσουκαλά, Εξάρτηση και αναπαραγωγή, σσ. 174-176, 2006\n• Κ.Βεργόπουλος (2000), «Ο ανανεωμένος εθνισμός», Ιστορία Ελληνικού Έθνους,τ.ΙΔ, Εκδοτική Αθηνών, Αθήνα,σσ.80-82\n• Κακούρη, Α. (1998),Πριμαρόλια. Αθήνα: Εστία.\n• Καλαφάτης, Θ. (1990), Αγροτική Πίστη και Οικονομικός Μετασχηματισμός στη Β. Πελοπόννησο: Αιγιαλεία τέλη 19ου αιώνα, τ. Α’, Αγροτική Πίστη και Παραγωγή, Μορφωτικό Ίδρυμα Εθνικής Τραπέζης, Αθήνα\n• Κανελλακόπουλος, Β. & Χ., Κανελλακόπουλος (2005),Το Κτήμα Μερκούρη και το Αγροτικό Τοπίο στο Πέρασμα του Χρόνου. Στο: Λουλούδης, Λ., Μπεόπουλος, Ν. & Α. Τρούμπης, Το Αγροτικό Τοπίο: Το παλίμψηστο αιώνων γεωργικού μόχθου. Επιστημονικό Συμπόσιο. Αθήνα. Κτήμα Μερκούρη, Κορακοχώρι Ηλείας.\n• Κανελλόπουλος, Α. (1989),Η Ηλειακή «Βιομηχανία» κατά την αρχαιότητα. Αθήνα: Εκδοτική Εστία.\n• Καπογιάννης, Α. (1970), Οδηγός Πόλεως Πύργου. Η ιστορία του τόπου. Πύργος: Αυγή.\n• Καρβέλας Μιχαήλ (2015), Αποτύπωση της συμπεριφοράς του καταναλωτή απέναντι στη μαύρη κορινθιακή σταφίδα, Ελληνικό Ανοικτό Πανεπιστήμιο, Πάτρα Μάιος.\n• Μαράντης, Αθ. (2008),Η κορινθιακή σταφίδα στην επαρχία της Αιγιάλειας. Ηράκλειο:ΤΕΙ Κρήτης, Σχολή Τεχνολογίας Γεωπονίας.\n• Μαργαρίτης, Γ. Μαρκέτος, Σπ., Μαυρέας, Κ., Ροτζώκος, Ν., (1999), Ελληνική Ιστορία, τ. Γ΄, Νεότερη και Σύγχρονη Ελληνική Ιστορία, Ε.Α.Π., Πάτρα.\n• Μπάλτα Νάση (2000), Βήμα Κυριακή 6 Φεβρουαρίου, Η σταφιδοκαλλιέργεια στην Πελοπόννησο του 19ου αιώνα, η οικονομική κρίση και η εξέγερση των καλλιεργητών. Το πολιτικό, πολιτισμικό και κοινωνικό πλαίσιο.\n• Μπουλαλάς, Γ. (1989),Τα Μακρίσια και ο Αρχαίος Σκιλλούς. Αθήνα: Εκδοτική Εστία.\n• Ν. Σβορώνος, Επισκόπηση της Νεοελληνικής ιστορίας, 2007\n• Νικολαΐδου, Δ. (1934),Οι κίνδυνοι της σταφίδος. Πάτρα.\n• Παπαδημητρακόπουλος, Η. (1996),Τόποι Τέσσερεις. Αθήνα: Στιγμή.\n• Παπαευθυμίου, Ξ. (2007),Βιομηχανικά κτίρια της Δυτικής Ελλάδας. Πάτρα: Εκδόσεις Το Δόντι\n• Πασχαλινός, Φ. (1988) Επαρχιακά και άλλα ποιήματα. Λεχαινά: ΝΕΛΕ Ηλείας.\n• Πιζάνιας, Π. (1988) Οικονομική ιστορία της ελληνικής σταφίδας, 1851-1912: Παραγωγή, διεθνής αγορά, διαμόρφωση τιμών, κρίση. Αθήνα: Ίδρυμα Έρευνας και Παιδείας της Εμπορικής Τράπεζας της Ελλάδος.\n• Σβορώνος, N. (1972), Επισκόπηση της Νεοελληνικής Ιστορίας, μτφρ. Αικ. Ασδραχά, ζ΄ έκδοση, Θεμέλιο, Αθήνα.\n• Σταθοπούλου, Δ. (2007), Γιορτή σταφίδας Κρεστένων: Παιδικές αναμνήσεις! Στο: Καρνάρος, Λ., Κουρκούτας, Γ., Η., Τουτούνης (επιμ.) Ηλειακή Πρωτοχρονιά-Ηλειακό Πανόραμα 8. Αμαλιάδα: Εκδόσεις Βιβλιοπανόραμα.\n• ΣΤΑΦΙΔΑ ΤΟΤΕ ΚΑΙ ΣHΜΕΡΑ (2015), ΣΕΜΙΝΑΡΙΟ ΔΙΚΤΥΟΥ ΤΟΥ ΚΠΕ ΜΟΛΑΩΝ ΜΕ ΤΙΤΛΟ:« Κάστρα και πραγματείαι. Προϊόντα και περιβάλλον τότε και σήμερα».\n• Συλλογικό (1977) Ιστορία του Ελληνικού έθνους, Νεώτερος Ελληνισμός από 1833 ως 1881, τ. ΙΓ΄, Εκδοτική Αθηνών, Αθήνα.\n• Συλλογικό (2003) Ιστορία του Νέου Ελληνισμού 1770-2000, Η εθνική εστία και ο Ελληνισμός της Οθωμανικής Αυτοκρατορίας, τ. 4ος Ελληνικά Γράμματα, Αθήνα.\n• Τραμπαδώρος, Δ. (2012),Το σταφιδικό ζήτημα. Αθήνα: Λύχνος ΕΠΕ\n• Τσουκαλάς Κ. (1977), «Πολιτική των κυβερνήσεων και προβλήματα από το 1881 ως το 1895» στο Ιστορία του Ελληνικού Έθνους, τ.ΙΔ., Εκδοτική Αθηνών, 80.\n• Φωτόπουλος, Α. (επιμ.) (2000),Θρύλου Πάτρη: Ηλειακή Δημοτική Ποίηση. Αθήνα.\n• Ψυχογιός, Δ. (1987),Προίκες, Φόροι, Σταφίδα και Ψωμί: Οικονομία και οικογένεια στην αγροτική Ελλάδα του 19ου αιώνα. Αθήνα: Εθνικό Κέντρο Κοινωνικών Ερευνών\nΕπιμέλεια βιβλιογραφίας: Μιχάλης Καρβέλας\nα. Γλωσσάρι όρων\nΚούρβουλο: το κυρίως στέλεχος-κορμός (ξύλο) της κορινθιακής σταφιδαμπέλου.\nΛηνό: το σπιτάκι στο οποίο μένουν οι σταφιδοκαλλιεργητές κατά την περίοδο του τρύγου που βρίσκεται συνήθως μέσα στα κτήματα της κορινθιακής σταφίδας.\nΑλώνι: ο υπαίθριος χώρος στον οποίο απλώνεται η κορινθιακή σταφίδα ώστε να αποξηρανθεί.\nΜαχιάδες: ξύλινη κατασκευή (πάσσαλοι) στα αλώνια που χρησιμεύει για την στήριξη των πανιών προστασίας από τη βροχή.\nΧαράκι ή χαραγή: τεχνική προσεκτικής αφαίρεσης τμήματος του εξωτερικού φλοιού του φυτού της κορινθιακής σταφιδαμπέλου.\nΧοντράδα: κορινθιακή σταφίδα μεγάλης ρώγας.\nΛίχνισμα: Τεχνική με την οποία αφαιρούνται μέσω αέρα, ελαφρά ξένα σώματα από την κορινθιακή σταφίδα.\nΜάκινα: Μηχάνημα για τον καθαρισμό και την πρώτη διαλογή της κορινθιακής σταφίδας.\nΓράβαλο: Εργαλείο ανακατέματος και καθαρισμού της κορινθιακής σταφίδας στο αλώνι.\nΤσίγγανα ή κότσαλα ή κόρτσαλα: Μικρά ξυλώδη υλικά που μένουν μετά τον καθαρισμό της αποξηραμένης κορινθιακής σταφίδας.\nΦαλτσέτα-ψαλίδα: Εργαλείο που χρησιμοποιείται στο χαράκι.\nΠίστρισμα ή παρδάλισμα: Η αλλαγή στο χρώμα της κορινθιακής σταφίδας πάνω στο αμπέλι από λαχανί-ανοικτό πράσινο σε μαύρο-μωβ.\nΚληματίδες: Τα μικρά-λεπτά ξύλα που προκύπτουν μετά το κλάδεμα.\nΤζιβιέρα: Ξύλινη κατασκευή με σύρμα που χρησιμοποιείται για την αποξήρανση της κορινθιακής σταφίδας με σκοπό την καλύτερη ποιότητα.\nΠινακωτή: Ξύλινη κατασκευή που χρησιμοποιείται για την αποξήρανση της κορινθιακής σταφίδας με σκοπό την καλύτερη ποιότητα.\nΦυσούνι ή φυσερό: Συσκευή για το ψέκασμα με θειάφι.\nΚοφίνια, πουργιά, κόφες: Δοχεία που χρησιμοποιούνται κατά τον τρύγο για τη συλλογή του καρπού και τη μεταφορά του στα αλώνια.\nΝτορβάς: Υφασμάτινη τσάντα μεταφοράς του φαγητού από τους εργάτες του τρύγου.\nΣαρωματίνα ή λάγανο: αυτοσχέδια κατασκευή για την πρώτη αφαίρεση των τσίγγανων από την απλωμένη κορινθιακή σταφίδα στο αλώνι.\nΚοσκίνα ή δρυμόνι: Κόσκινο για τη διαλογή.\nΙσκιάδα: Ειδική κατασκευή για την αποξήρανση της κορινθιακής σταφίδας στη σκιά.\nΞελαγάνιασμα: Η αφαίρεση με τη σαρωματίνα των τσιγγάνων.\nΚαναβάτσο: Ειδικό πανί για την προστασία της κορινθιακής σταφίδας από τη βροχή και άλλα δυσμενή καιρικά φαινόμενα.\nΣβάρνα: Βαρύ μεταλλικό εργαλείο για τον στρώσιμο-ίσιωμα των αλωνιών.\nΑκόνι: Εργαλείο για το ακόνισμα των εργαλείων που χρησιμοποιούνται κατά το κλάδεμα και το χαράκι της κορινθιακής σταφίδας.\nΜπότσα: Δοχείο μεταφοράς νερού-κρασιού για τους εργάτες του τρύγου.\nβ. Διαδικτυακές πηγές (υπερσύνδεσμοι)\nApollon Theatro – σελίδα facebook, https://www.facebook.com/julia.todorova.58?lst=1028510588%3A100007232587584%3A1507714694\nSKOS-Συνεταιριστική Κορινθιακής σταφίδας-Σελίδα facebook, https://www.facebook.com/SKOS-%CE%A3%CF%85%CE%BD%CE%B5%CF%84%CE%B1%CE%B9%CF%81%CE%B9%CF%83%CF%84%CE%B9%CE%BA%CE%AE-%CE%9A%CE%BF%CF%81%CE%B9%CE%BD%CE%B8%CE%B9%CE%B1%CE%BA%CE%AE%CF%82-%CE%A3%CF%84%CE%B1%CF%86%CE%AF%CE%B4%CE%B1%CF%82-331231710307955/\nκορινθιακή (μαύρη) σταφίδα – ομάδα facebook, https://www.facebook.com/groups/1407610409456088/\nΚουτρουβίδης Στάθης, Κοινωνικές σχέσεις και δημογραφία-Ηλεκτρονικό περιοδικό Πολιτεία, http://politeiamag.blogspot.gr/2017/02/blog-post.html\nΚτίριο Παναγιωτόπουλου – σελίδα facebook, https://www.facebook.com/ktiriopanagiotopoulou/\nΠολιτιστικός Λαογραφικός Σύλλογος ”Η Ωλένη”-ομάδα facebook, https://www.facebook.com/groups/oleni/\nΠολιτιστικός Σύλλογος Αρχαίων Κλεωνών- σελίδα facebook, https://www.facebook.com/profile.php?id=100006011866565\nΠολιτιστικός Σύλλογος Σαρακινάδου-Σελίδα facebook, https://www.facebook.com/%CE%A0%CE%BF%CE%BB%CE%B9%CF%84%CE%B9%CF%83%CF%84%CE%B9%CE%BA%CF%8C%CF%82-%CE%A3%CF%8D%CE%BB%CE%BB%CE%BF%CE%B3%CE%BF%CF%82-%CE%A3%CE%B1%CF%81%CE%B1%CE%BA%CE%B9%CE%BD%CE%AC%CE%B4%CE%BF%CF%85-sarakinado-1598442000420748/\nΣτεμπίλης Δημήτρης, Η κρατική παρέμβαση για τη σταφίδα, η προϊστορία και η λειτουργία του Οργανισμού-Ηλεκτρονικό περιοδικό Πολιτεία, http://politeiamag.blogspot.gr/2017/05/blog-post_10.html\nΦεστιβάλ “Μεσσηνίας Όψεις” – Σελίδα facebook, https://www.facebook.com/%CE%A6%CE%B5%CF%83%CF%84%CE%B9%CE%B2%CE%AC%CE%BB-%CE%9C%CE%B5%CF%83%CF%83%CE%B7%CE%BD%CE%AF%CE%B1%CF%82-%CE%8C%CF%88%CE%B5%CE%B9%CF%82-Festival-Messinias-Opsis-118320021549990/\nΦιλοπροοδευτικός Σύλλογος Γρηγόρι – Σελίδα facebook, https://www.facebook.com/fsgrigori/\nα. Όνομα Συντάκτη\nΜιχάλης Καρβέλας, ΜΒΑ, Χημικός MSc.\nβ. Ιδιότητα Συντάκτη\nΕπιστημονικός Συνεργάτης Παναιγιαλείου Ένωσης Συνεταιρισμών (Π.Ε.Σ. Α.Ε.Σ. Α.Ε.)\n** Το Δελτίο είναι διαθέσιμο και σε μορφή pdf: H καλλιέργεια της μαύρης κορινθιακής σταφίδας\nΕγγραφή της καλλιέργειας της μαύρης κορινθιακής σταφίδας στο Εθνικό Ευρετήριο ΑΠΚ


Ο δεκάλογος της μπανάνας! | 5 την ημέρα + Γυμναστική = Υγεία\n← Παιδική Παχυσαρκία (Μέρος 2ο)\nΤι χρειάζεται να γνωρίζετε για τη γυμναστική! →\nPosted on 12 Νοεμβρίου, 2010 by 5tinimera\nΗ μπανάνα αποτελεί ένα από τα πιο αγαπημένα φρούτα πολλών. Αυτό οφείλεται όχι μόνο στην ωραία γεύση της, αλλά και στα συστατικά της που την καθιστούν ένα από τα καλύτερα σνακ! Ας δούμε σε τι μας βοηθάει η μπανάνα και πόσο καλό κάνει στο σώμα μας:\nΟι μπανάνες είναι πλούσιες σε σίδηρο, που βοηθάει στην καλή λειτουργία της αιμοσφαιρίνης και αποτρέπει την εμφάνιση αναιμίας.\nΟι μπανάνες περιέχουν ένα αμινοξύ, το οποίο μετατρέπεται από τον οργανισμό μας σε σεροτονίνη. Η σεροτονίνη οδηγεί σε βελτίωση της διάθεσής μας και αποτελεί ασπίδα κατά της κατάθλιψης.\nΟι μπανάνες είναι εξαιρετικά πλούσιες σε Κάλιο, αλλά έχουν χαμηλή περιεκτικότητα σε Νάτριο. Αυτό αποτελεί την ιδανική αναλογία για την διατήρηση της χαμηλής αρτηριακής πίεσης και συνεπώς την μείωση του κινδύνου για εγκεφαλικά επεισόδια.\nΛόγω των φυτικών ινών που περιέχουν, οι μπανάνες βοηθούν στην ομαλή λειτουργία του εντέρου και ανακουφίζουν από την δυσκοιλιότητα. Ακόμα όμως και σε περιπτώσεις διάρροιας, η μπανάνα αποτελεί το ιδανικό τρόφιμο, καθώς βοηθάει στην αναπλήρωση των ηλεκτρολυτών που χάνονται.\n5. Υγιή κόκκαλα\nΟι μπανάνες ευνοούν την ανάπτυξη καλών βακτηριδίων στο έντερο, τα οποία οδηγούν σε καλύτερη και μεγαλύτερη απορρόφηση ασβεστίου από το σώμα μας. Έτσι, με τη μεγαλύτερη απορρόφηση ασβεστίου μπορούμε να διατηρήσουμε τα κόκκαλά μας υγιή και δυνατά.\nΈρευνες που έχουν γίνει σχετικά με τον καρκίνο στα νεφρά, έχουν δείξει πως καταλυτικό ρόλο στην πρόληψη κατά του καρκίνου του νεφρού παίζει η καθημερινή κατανάλωση ωμών φρούτων και λαχανικών. Ανάμεσα στα φρούτα, η μπανάνα αποτελεί την καλύτερη ασπίδα κατά του καρκίνου των νεφρών, λόγω των αντιοξειδωτικών συστατικών που περιέχει.\nΓια όσους προσπαθούν να κόψουν το κάπνισμα, η μπανάνα μπορεί να αποτελέσει ένα ισχυρό όπλο! Περιέχει βιταμίνες Β και Β12, καθώς και Κάλιο και Μαγνήσιο. Αυτά τα συστατικά βοηθούν το σώμα να ξεπεράσει τα συμπτώματα που παρουσιάζονται από την έλλειψη νικοτίνης.\n8. Νευρικό σύστημα\nΗ υψηλή περιεκτητότητα της μπανάνας σε βιταμίνη Β, βοηθάει στην βελτίωση της λειτουργίας του νευρικού μας συστήματος.\nΗ μπανάνα είναι το μοναδικό φρούτο που μπορεί να καταναλωθεί ωμό χωρίς κανένα πρόβλημα ακόμα και από άτομα με χρόνια στομαχικά προβλήματα και έλκη. Βοηθάει στην μείωση της οξύτητας του στομάχου, καθώς προκαλεί την δημιουργία ενός προστατευτικού «φιλμ» στα τοιχώματα το οποίο προστατεύει το στομάχι από τα οξέα και από τους ερεθισμούς.\nΟι μπανάνες είναι πλούσιες σε Κάλιο, το οποίο βοηθάει στην ομαλοποίηση των καρδιακών παλμών, αποτρέπει τις αρρυθμίες και ρυθμίζει την ισορροπία των υγρών στο σώμα μας. Σε περιόδους άγχους, το Κάλιο στο σώμα μας μειώνεται δραστικά. Τρώγοντας μπανάνες μπορούμε να επαναφέρουμε το Κάλιο στα φυσιολογικά επίπεδα, χωρίς να επιβαρύνουμε τον οργανισμό μας με φάρμακα.\nThis entry was posted in Διατροφή and tagged banana, frouta, υγιεινά σνακ, υγιεινή διατροφή, φρούτα, βιταμίνες στη μπανάνα, ελλαδα, μπανάνα, μπανάνες, μπανανα, μπανανες, mpanana, vitamines sti mpanana, ygieina snak, ygieini diatrofi. Bookmark the permalink.\n1 Response to Ο δεκάλογος της μπανάνας!\n27 Νοεμβρίου, 2011 στο 6:17 πμ\nμιλαμε γαμαει η μπανανα


Ο συνομιλητής του Τραμπ διέρρευσε το ηχητικό για τις ψήφους στην Τζόρτζια\nNewsroom L&O 04-01-2021 19:39 Τελευταία ενημέρωση: 04-01-2021 19:42\nΤο περίφημο ηχητικό ντοκουμέντο κυκλοφόρησε η Washington Post την Κυριακή\nΟ Γραμματέας της Πολιτείας της Τζόρτζια, Μπραντ Ράφενσπεργκερ και συνομιλητής του Ντόναλντ Τραμπ στο περίφημο ηχητικό ντοκουμέντο που κυκλοφόρησε η Washington Post την Κυριακή, ήταν εκείνος που το διέρρευσε, ενώ είχε προηγηθεί tweet του Αμερικανού προέδρου Τραμπ, που ανέφερε ότι ο Ράφενσπεργκερ ήταν απρόθυμος ή ανίκανος να απαντήσει στις ερωτήσεις του.\n«Μίλησα χθες στον Μπραντ Ράφενσπεργκερ για την κομητεία Fulton και την απάτη των ψήφων στη Τζόρτζια», ανέφερε ο Τραμπ το πρωί της Κυριακής στο Twitter. «Ήταν απρόθυμος, ή ανίκανος, να απαντήσει σε ερωτήσεις για την «ψηφοφορία κάτω από το τραπέζι», την καταστροφή των ψήφων, τους ψηφοφόρους εκτός πολιτείας, τους νεκρούς ψηφοφοόρους και πολλά άλλα. Δεν έχει ιδέα!» έγραψε ο απερχόμενος Αμερικανός πρόεδρος.\nΟι δύο άνδρες μίλησαν το Σάββατο σε μια «εκρηκτική» τηλεφωνική κλήση διάρκειας μιας ώρας, στην οποία συμμετείχαν επίσης σύμβουλοι του Ράφενσπεργκερ και του Τραμπ, αλλά και ο προσωπάρχης του Λευκού Οίκου, Μαρκ Μίντοους.\nΗ κλήση που πραγματοποιήθηκε τελικά το Σάββατο, έγινε αφού ο Λευκός Οίκος προσπάθησε προηγουμένως να επικοινωνήσει 18 φορές με το γραφείο του Ράφενσπεργκερ, ανέφερε το CNN.


Χειρουργός «έκοψε» το λάθος πόδι ασθενούς της | E-Daily.gr\nΦωτογραφία από τον χρήστη Vidal Balielo Jr. στο Pexels\nΤο απίστευτο και ταυτόχρονα τραγικό περιστατικό συνέβη στην Αυστρία και η είδηση ότι χειρουργός έκοψε το λάθος πόδι ασθενή έγινε πρωτοσέλιδο σε όλο τον τύπο της χώρας.\nΈνας ηλικιωμένος ασθενής μπήκε στο νοσοκομείο για μια επέμβαση ακρωτηριασμού του αριστερού του ποδιού, αλλά ο γιατρός έκοψε το δεξί...\nΗ αποκάλυψη του λάθος έγινε 2 ημέρες μετά με αποτέλεσμα να χαθεί πολύτιμος χρόνος και ο οργανισμός του ασθενή να εξασθενίσει περισσότερο.\nΤο λάθος κατάλαβε μια νοσοκόμα κατά τη διάρκεια αλλαγής επιδέσμων και όταν το νέο διέρρευσε ήταν ζήτημα χρόνου να φτάσει στα ΜΜΕ.\nΤο νοσοκομείο ζήτησε αμέσως συγγνώμη σε συνέντευξη Τύπου που παραχώρησε, και αμέσως προχώρησε και σε ακρωτηριασμό και του ποδιού που έπρεπε να ακρωτηριστεί.\nΦυσικά η υπόθεση πήρε τη δικαστική οδό, με τον ασθενή να έχει απεβιώσει στο ενδιάμεσο, και το δικαστήριο επέβαλλε 5000 ευρώ ποινή και αποζημίωση προς τους συγγενείς, ενώ στη χειρουργό, μόλις 2.700 ευρώ.\nΌταν ρωτήθηκε η γιατρός, πως γίνεται να έκανε τόσο σημαντικό λάθος, απάντησε κυνικά, «Απλά δεν ξέρω».\nΤέτοια περιστατικά είναι εξαιρετικά σπάνια, με τελευταίο να είχε συμβεί το 1995 όταν κατά τη διάρκεια εγχείρισης ο γιατρός αντιλήφθηκε ότι είναι το λάθος πόδι, αλλά ολοκλήρωσε τον ακρωτηριασμό, καθώς είχαν κοπεί ήδη οι τένοντες και οι σύνδεσμοι.


Diamonds and Rust: Θανάση Σφίξε κι άλλο το Ζωνάρι - (1980)\nΑρκετά επίκαιρη! Διαπραγματεύεται τον αγώνα για την καθημερινή επιβίωση στις μεγαλουπόλεις.\nΑναφέρεται στις αντίξοες συνθήκες, στους βιομήχανους, την αναγκαιότητα να κατανοήσουμε\nτην τάξη μας και άλλα, με μπόλικο χιούμορ.\nΑναρτήθηκε από Knightmare στις 2:16:00 π.μ.\nΕτικέτες πειρατής, προτεινομενες ταινιες, ταινίες


Επί τέλους, υπάρχει και η Ηλεία - Γιώργος Τσουκαλάς (Γαστούνη Ηλείας)\nΕπί τέλους, υπάρχει και η Ηλεία\n6:54 μ.μ. ALL Γιώργος Τσουκαλάς\nΜια αξιέπαινη πρωτοβουλία ανέλαβε ο Ηλείος βουλευτής του ΠΑΣΟΚ, Τάκης Αντωνακόπουλος, με αφορμή την κατάθεση του προϋπολογισμού.\nΜε επιστολή του στον γραμματέα του Εθνικού Συμβουλίου, Καρχιμάκη Μιχάλη και στον Γραμματέα της Κοινοβουλευτικής Ομάδας του ΠΑΣΟΚ, ενημέρωσε ότι δεν θα ψηφίσει τον προϋπολογισμό του 2012 εάν δεν ληφθούν μέτρα πρόνοιας για τους πολίτες του Νομού Ηλείας, οι οποίοι αδυνατούν να ανταποκριθούν στις νέες τους υποχρεώσεις.\nΟ Βουλευτής στην επιστολή του τονίζει πως η κοινωνία του Ν. Ηλείας βιώνει πρωτόγνωρες συνθήκες φτώχειας, αφού έχει χτυπηθεί επανειλημμένα από φυσικές καταστροφές και θεομηνίες ( φονικές πυρκαγιές του 2007, σεισμούς του 2008 κ.τ.λ ).\nΗ τοπική κοινωνία έχει υποστεί καθίζηση που η πολιτεία είναι διαχρονικά απούσα και ασυνεπής.\nΑφού αναλυτικά περιγράφει τα προβλήματα του Ν. Ηλείας και ταυτόχρονα καταθέτει τις δικές του προτάσεις για ανάκαμψη, καταλήγει με την απειλή ότι δεν θα ψηφίσει τον προϋπολογισμό "χωρίς μέτρα ανακούφισης των Ηλείων".


Ξενοδοχείο Μέγας Αλέξανδρος, Πάφος Κύπρου - Pool Stones by Sofikitis\nΞενοδοχείο Μέγας Αλέξανδρος, Πάφος Κύπρου\nPosted on Φεβρουάριος 1, 2013 by Poolstones\nΤο υλικό που επιλέχτηκε είναι μάρμαρο Sunny Gold με φινίρισμα αμμοβολής για όλες σχεδόν τις εφαρμογές, εκτός από τα Jet Beds όπου το φινίρισμα θα είναι πιο λείο αντικέ.\nΟι πισίνες σχεδιάστηκαν από τους HDC (Architects + Designers) Ltd, UK και είναι όλες μοναδικές και ξεχωριστές.\nΣτην πισίνα Hot Springs χρησιμοποιήθηκε εξογκωμένο επιχείλιο και επενδύθηκαν τα εσωτερικά σκαλιά και το αβαθές τμήμα της πισίνας με το μάρμαρο Sunny.\nΗ Kids Pool, διακοσμήθηκε με σετ υπερχείλισης 3 τεμαχίων, επίπεδο επιχείλιο, επίπεδη σχάρα και φάσα, τραπεζοειδώς προσαρμοσμένα περιμετρικά.\nΗ κεντρική πισίνα που ξεχειλίζει σε έναν εξωτερικά ευρισκόμενο αύλακα, επενδύθηκε με 3 συνεχόμενα κομμάτια μαρμάρου, αποπνέοντας την αίσθηση της μασιφ κατασκευής, αφού η κύρια εξωτερική ραφή έγινε με πρεσάρισμα στο εργοστάσιο.\nΤο έργο ολοκληρώνουν οι 6 κυκλικές σκάλες που κατεβαίνουν από όλες τις γωνίες της πισίνας, με κυκλικά ενιαία μαρμάρινα σκαλιά, που φωτίζονται με led στο εμπρόσθιο τμήμα τους. Ο ίδιος φωτισμός Led έχει ακολουθηθεί και σε 100δες μαρμάρινες επιφανειες και αναμένεται να είναι αυτό ένα από τα πολύ ξεχωριστά πλεονεκτήματα της βραδινής παράστασης του ξενοδοχείου.\nΕπένδυση σε μηχανές ποιοτικού ελέγχου\nΕλλάδα, Αθήνα 13 Μαρτίου 2013


«Απλά μία νίκη» | Onsports.gr\nhome ΜπάσκετEuroleague«Απλά μία νίκη» Κοινοποιήστε\n«Απλά μία νίκη»\tΣυντάκτης: Onsports Team\nΔημοσίευση: Τετάρτη, 23 Μαρτίου 2011 16.53\nΠροσγειωμένος εμφανίστηκε με δηλώσεις του μετά την ευρεία νίκη με τη Σιένα ο σμολ φόργουορντ του Ολυμπιακού, Κώστας Παπανικολάου.\tΧαρακτηριστικά ήταν τα λόγια του στην επίσημη ιστοσελίδα της Ευρωλίγκας: «Παίξαμε μόνο στα πρώτα δέκα λεπτά, όμως το παιχνίδι τελειώνει στα σαράντα λεπτά. Ίσως το σκορ δείχνει εντυπωσιακό, αλλά είναι απλά μία νίκη, τίποτα παραπάνω και χρειαζόμαστε τρεις για να πάμε στη Βαρκελώνη. Την Πέμπτη το προσεχές παιχνίδι θα έχει πολλές διαφορές και χρειαζόμαστε ακόμα περισσότερη στήριξη από τους οπαδούς μας». Κατηγορία: Euroleague


Apron: Για φαγητό όπως θα το έφτιαχνες και στο σπίτι σου | | wiz cyprus guide\nApron: Για φαγητό όπως θα το έφτιαχνες και στο σπίτι σου\nΤα μεσημεριανά διαλείμματα είναι η ευκαιρία που μας δίνεται μέσα στην καθημερινότητα για να ξεφύγουμε απ’ το περιβάλλον της δουλειάς, να γευματίσουμε και να ανταλλάξουμε μια-δυο κουβέντες χαλαρές με συνάδελφους ή φίλους. Τα τελευταία χρόνια κάνουν την εμφάνιση τους μικρά lunch spots, ενίοτε χωμένα σε μικρά δρομάκια της πρωτεύουσας. Στην πλειοψηφία τους έχουν ροπή στο "καθαρό" φαγητό, με πιο υγιεινές και σπιτικές επιλογές και προσεγμένα υλικά. Κι εμείς δεν χορταίνουμε να τα ψάχνουμε και να τα δοκιμάζουμε.\nΠρόσφατη προσθήκη στο μακρύ κατάλογο είναι το Apron, που βάζει στόχο να σου θυμίσει το σπίτι σου και το αίσθημα ασφάλειας που σου δημιουργεί, μέσα απο το καλό φαγητό. Ο ψηλοτάβανος χώρος ειναι λιτά διακοσμημένος, με το ανοιχτόχρωμο ξύλο να κυριαρχεί και λεπτομέρειες όπως μικρές γλάστρες και χρωματιστά μαξιλάρια να του δίνουν μια γλυκιά οικειότητα. Η ατμόσφαιρα είναι ζωηρή, με φόντο τη φλυαρία από τις μεγάλες και μικρες παρέες που αράζουν στα λιγοστά τραπέζια.\nΤο μενού αλλάζει καθημερινά με σαλάτες, όσπρια, wraps και άλλα κυρίως πιάτα με κρέας ή ψάρι. Στο Apron σερβίρεται επίσης πρωινό και brunch με δυνατό κατάλογο με αυγά.\nΔοκιμάσαμε τη σαλάτα του κηπουρού με μπρόκολο, σιταροπούλα, καρότα, λάχανο, ρόκα και γλυκιές πιπεριές, που μας κέρδισε με τη δροσιά και τη νόστιμη βινεγκρέτ της. Το wrap με φαλάφελ, χούμους αβοκάντο και σάλτσα απο παντζάρι ξεχείλιζε απο γήινες γεύσεις κι αρώματα και το χοιρινό φιλέτο με μέλι και μουστάρδα ήταν τρυφερό και συνοδευόταν απο πεντανόστιμο πουρέ πατάτας.\nΓια επιδόρπιο επιλέξαμε το "lemon chiffon", ένα ανάλαφρο και δροσιστικό γλυκό με βάση απο μπισκότο.\nΗ εξυπηρέτηση ήταν φιλική και άμεση και ο λογαριασμός συνετός.\nΣυμπέρασμα: Στο Apron θα πας για τα φρέσκα υλικά, τις χορταστικές μερίδες, τις νόστιμες γεύσεις και τις απλές αλλά καλές εκτελέσεις. Δηλαδή για φαγητό όπως ακριβώς θα το έφτιαχνες και στο σπίτι σου.


Ναούτικο - Γκόιας Προγνωστικά Στοίχημα | Stoixima | Betdays.com\nΝαούτικο – Γκόιας\nΕκτίμηση : Μετά από ένα κακό σερί 5 ηττών, η Ναούτικο συνήλθε κάνοντας σημαντικό διπλό στην έδρα της Οπεράριο. Είχε μεγάλη ανάγκη για αυτή την νίκη μιας και έχει μείνει αρκετά πίσω από την τετράδα που οδηγεί στην άνοδο. Οι τραυματισμοί ήταν αιτία του μεγάλου ντεφορμαρίσματος και θέλει να διπλασιάσει τις νίκες. Είναι στην ένατη θέση με 38 βαθμούς. Η Γκόιας είναι στην 4η θέση με 48 βαθμούς και κατάφερε και αυτή να σπάσει το κακό σερί της μετά την νίκη επί της Βιτόρια. Για αρκετό καιρό ήταν στην κορυφή της Σέριε Β’ αλλά δεν μπόρεσε να κρατηθεί. Η Ναούτικο στην έδρα της παίζει σκληρά και έχει κερδίσει ομάδες της κορυφής. Η Γκόιας ειναι ομάδα με πολλά σκαμπανεβάσματα. Ο άσος έχει μεγάλο ρίσκο, αλλά αξίζει το ποντάρισμα μας. Θα τολμήσουμε λοιπόν και θα επιλέξουμε την νίκη των γηπεδούχων.\nΝΑΟΥΤΙΚΟ – ΓΚΟΙΑΣ 1 2.55 STOIXIMAN


Ξεκίνησε από ntelos\n, Νοέ 09 2008 13:56\nΤα Ενυδρεία μου:aquatlantis-aquafashion 20lt\nΚαταχωρήθηκε 09 Νοέμβριος 2008 - 13:56\nΓΕΙΑ ΣΕ ΟΛΟΥΣ....ΚΑΙ ΠΡΟΚΑΤΑΒΟΛΙΚΑ ΣΥΓΝΩΜΗ ΓΙΑ ΤΥΧΟΝ ΑΠΟΡΙΕΣ ΜΟΥ ΟΙ ΟΠΟΙΕΣ ΘΑ ΣΑΣ ΦΑΝΟΥΝ ΑΣΤΕΙΕΣ ΑΛΛΑ ΣΑΝ ΑΡΧΑΡΙΟΣ ΔΕΝ ΓΙΝΕΤΑΙ ΑΛΛΙΩΣ...!!!ΕΛΑΒΑ ΣΑΝ ΔΩΡΟ ΕΝΑ ΕΝΥΔΡΕΙΟ ΤΗΣ AQUATLANTIS MODEL AQUAFASHION ΠΟΥ ΘΑ ΕΛΕΓΑ ΟΤΙ ΔΙΑΦΕΡΕΙ ΑΠΟ ΤΑ ΣΥΝΙΘΙΣΜΕΝΑ ΜΟΝΤΕΛΑ ΜΙΑ ΚΑΙ ΟΙ ΔΙΑΣΤΑΣΕΙΣ ΤΟΥ ΕΙΝΑΙ 47ΕΚ ΜΗΚΟΣ / 51ΕΚ ΥΨΟΣ / 16ΕΚ ΒΑΘΟΣ ΠΟΥ ΣΗΜΑΙΝΕΙ 20 ΛΙΤΡΑ. ΠΕΡΙΛΑΜΒΑΝΕΙ ΕΝΑ ΕΣΩΤΕΡΙΚΟ ΦΙΛΤΡΟ ΤΥΠΟΥ TS200 ΚΑΘΩΣ ΚΑΙ ΦΩΤΙΣΜΟ ΑΠΟ LED. ΦΩΤΟΓΡΑΦΙΑ ΥΠΑΡΧΕΙ ΣΤΟ http://www.aquariums.gr/ ΣΤΗΝ ΕΝΟΤΗΤΑ ΝΕΑ ΜΕ ΤΙΤΛΟ AQUA DECO ΜΙΑΣ ΚΑΙ ΕΙΝΑΙ ΠΟΛΥ ΠΡΟΣΦΑΤΟ ΜΟΝΤΕΛΟ.EΛΠΙΖΩ ΝΑ ΕΧΩ ΔΩΣΕΙ ΟΛΕΣ ΤΙΣ ΑΠΑΡΑΙΤΗΤΕΣ ΠΛΗΡΟΦΟΡΙΕΣ ΓΙΑ ΝΑ ΜΕ ΒΟΗΘΗΣΕΤΕ ΣΧΕΤΙΚΑ ΜΕ ΤΟ ΤΙ ΠΡΕΠΕΙ ΝΑ ΚΑΝΩ ΓΙΑ ΝΑ ΜΠΟΡΕΣΩ ΝΑ ΞΕΚΙΝΗΣΩ ΤΟ ΕΝΥΔΡΕΙΟ ΜΟΥ.ΤΙ ΨΑΡΙΑ ΝΑ ΒΑΛΩ? Η ΚΑΥΤΕΡΑ ΤΙ ΨΑΡΙ ΝΑ ΒΑΛΩ ΜΙΑΣ ΚΑΙ ΕΙΝΑΙ ΜΙΚΡΟ...? ΑΝ ΠΡΕΠΕΙ ΝΑ ΒΑΛΩ ΖΩΝΤΑΝΑ ΦΥΤΑ Η ΠΛΑΣΤΙΚΑ? ΑΝ ΘΕΛΕΙ ΣΤΡΩΣΙΜΟ ΟΠΩΣ ΔΙΑΒΑΣΑ ΚΑΙ ΤΑ ΣΧΕΤΙΚΑ.....ΕΥΧΑΡΙΣΤΩ ΠΟΛΥ!\nΚαταχωρήθηκε 09 Νοέμβριος 2008 - 14:30\nΚαταρχήν καλώς ήρθες!Κατα δεύτερον, το ενυδρειάκι σου είναι πάρα πολύ όμορφο, αλλά με περιορισμένες επιλογές. Τέτοιου είδους ενυδρεία, δυστυχώς, αν και designάτα, δεν κάνουν για ψάρια, καθότι και μικρά σε όγκο είναι, αλλά και με ιδιαίτερες/περίεργες/λάθος αναλογίες. Ότι ψάρι και να βάλεις μέσα (με μία ίσως εξαίρεση) θα το ταλαιπωρήσεις και σίγουρα θα έχει μικρή διάρκεια ζωής, κάτι το οποίο, πιστεύω, δεν το θες!Οπότε, θα σου έλεγα να του βάλεις μία ωραία ψιλόκοκκη άμμο, με υπόστρωμα για φυτά, να βρεις 3-4 έυκολα είδη φυτών (τα οποία φυσικά να μην γίνονται δέντρα στην πορεία), 1-2 μικρά ξυλαράκια, 1-2 μικρές πετρούλες και θα έχεις έτοιμο ένα υπέροχο ζωντανό καδράκι.Αν θες να βλέπεις και κάτι ζωντανό μέσα, υπάρχει και η λύση του να βάλεις 3-4 όμορφες γαριδούλες. Το μειονέκτημα των γαρίδων είναι πως είναι αρκετά ευαίσθητες. Το πλεονέκτημα είναι ότι θα μπορέσεις να πετύχεις αναπαραγωγές με τον καιρό.Τώρα ας δούμε την εξαίρεση στα ψάρια, που γράφω παραπάνω. ΙΣΩΣ να μπορεί να μπει ένας μονομάχος. Και λέω ΙΣΩΣ, γιατί αφ'ενώς τα λίτρα σου είναι ψιλο-οριακά για αυτό το ψάρ καιι αφ'ετέρου δεν ξέρω αν αυτά είναι όντως τα πραγματικά σου λίτρα. Δηλαδή όταν αναφέρεις τις διαστάσεις, είναι οι εξωτερικές διαστάσεις του ενυδρείου ή οι εσωτερικές? Τα 16cm βάθος είναι καθαρά ή μαζί με το τζάμι? Αν δεν είναι καθαρές οι διαστάσεις σου, τότε ίσως και να έχει πρόβλημα το ψάρι. Αρκεί να υπολογίσεις πως οι μονομάχοι, μαζί με την ουρά τους, είναι περίπου 6-7cm, οπότε πιθανόν να είναι ορικά τα πράγματα για να πάρει στροφή.Ανακεφαλαιώνοντας: Η σίγουρη λύση είναι τα φυτά με κάποιες γαριδούλες. Οριακά τα πράγματα για μονομάχο. Καλό θα ήταν να μην σκεφτείς να βάλεις μονομάχο και γαριδούλες μαζί , καθότι μάλλον οι γαρίδες θα γίνουν κολατσιό.Αυτά!Καλή συνέχεια ΥΓ: Γράφε σε παρακαλώ με μικρά Επιστροφή στην κορυφή\nΚαταχωρήθηκε 09 Νοέμβριος 2008 - 14:40\nΣ ευχαριστω για τις συμβουλες σου!\nΔεν θα ηθελα να βαλω γαριδες οποτε θα επιμεινω στον μονομαχο κ κα σε ρωτησω αν χρειαζεται στρωσιμο αυτο το ενυδρειο και αν εχεις λεπτομερειες σχετικα με αυτα που μου προτεινες? Το ενυδρειο παντως αναφερει οτι ειναι 20λτ. μηπως υπαρχει κ καποια αλλη εναλλακτικη λυση? Ισως λιγοτερα φυτα ωστε να υπαρχει περισσοτερος χωρος...ισως? Να εχει και κανα ψαρακι μεσα... ευχαριστω και παλι!!!\nΚαταχωρήθηκε 09 Νοέμβριος 2008 - 15:07\nΣ ευχαριστω για τις συμβουλες σου!Δεν θα ηθελα να βαλω γαριδες οποτε θα επιμεινω στον μονομαχο κ κα σε ρωτησω αν χρειαζεται στρωσιμο αυτο το ενυδρειο και αν εχεις λεπτομερειες σχετικα με αυτα που μου προτεινες? Το ενυδρειο παντως αναφερει οτι ειναι 20λτ. μηπως υπαρχει κ καποια αλλη εναλλακτικη λυση? Ισως λιγοτερα φυτα ωστε να υπαρχει περισσοτερος χωρος...ισως? Να εχει και κανα ψαρακι μεσα... ευχαριστω και παλι!!!Θα ήθελα να μου δώσεις μερικά επιπλέον στοιχεία για το φίλτρο σου, γιατί στο νετ δεν βρήκα τίποτα...1) Πόσα λίτρα ανά ώρα έχει κυκλοφορία?2) Τί υλικά έχει μέσα (σφουγγάρια λευκά ή μπλε)?3) Τί διαστάσεις έχει?Λογικά θα έχεις στα χέρια σου κάποιο manual που να αναφέρει τα παραπάνω.Αν θα μπορούσες να βάλεις και μία φωτογραφία με αυτό "ανοιγμένο" ώστε να δούμε το εσωτερικό του, πιθανόν να βοηθούσε.Πληροφορίες για τους μονομάχους θα βρεις ΕΔΩ. Γενικά είναι ευαίσθητα ψαράκια και θέλουν τα φυτά, τα οποία τα χρησιμοποιούν για κρυψώνες. Στο ενυδρειάκι σου θα πρέπει να κάνεις "έξυπνη" διαρύθμιση ώστε να βολευτούν όλα και να περνάει καλά το ψαράκι σου.ΥΓ: Επίσης μη δώσεις βάση στην αναφορά του άρθρου περί συγκατοίκησης... Αυτό αφορά πολύ περισσότερα λίτρα! Στα λίτρα σου μπαίνει ένας και μόνο μονομάχος!\nΑυτή το μήνυμα έχει επεξεργαστεί από stormtrooper: 09 Νοέμβριος 2008 - 15:11\nΚαταχωρήθηκε 09 Νοέμβριος 2008 - 15:20\nΚατ αρχην σορυ αλλα ειναι TC-200 και οχι TS, ισως για αυτο δεν βρηκες κατι...ειναι εσωτερικο και τεχνικες προδιαγραφες εχει 175lt/h, H max(M) 0.4 (δεν ξερω τι σημαινει) και power 3.5W.\nΤο σφουγγαρακι ειναι μπλε οι διαστασεις ειναι περιπου 5εκ μηκος κ 12εκ υψος κατα προσεγγιση.\nΔυστυχως το manual ειναι στα γαλλικα και θα κανω αργοτερα την μεταφραση. Ευχαριστω για το ενδιαφερον σου...\nΚαταχωρήθηκε 09 Νοέμβριος 2008 - 15:31\nwww.thewaterbowl.com.au/squirrelcart/index.php?crn=253&rn=449&action=show_detail - 21k - Aυτο ειναι το φιλτρο...\nΚαταχωρήθηκε 09 Νοέμβριος 2008 - 15:41\nΚατ αρχην σορυ αλλα ειναι TC-200 και οχι TS, ισως για αυτο δεν βρηκες κατι...ειναι εσωτερικο και τεχνικες προδιαγραφες εχει 175lt/h, H max(M) 0.4 (δεν ξερω τι σημαινει) και power 3.5W.Το σφουγγαρακι ειναι μπλε οι διαστασεις ειναι περιπου 5εκ μηκος κ 12εκ υψος κατα προσεγγιση.Δυστυχως το manual ειναι στα γαλλικα και θα κανω αργοτερα την μεταφραση. Ευχαριστω για το ενδιαφερον σου...Ok, το βρήκα!Το φιλτράκι δείχνει αρκετά δυνατό για τον όγκο του ενυδρείου σου. Πολύ περισσότερο δείχνει ακατάλληλο για έναν μονομάχο, ο οποίο θέλει πολύ χαμηλή ροή. Αυτό βέβαια διορθώνεται εύκολα. Αν η κεφαλή της εξόδου του φίλτρου είναι περιστρεφόμενη, μπορείς να την γυρίσεις έτσι ώστε να χτυπάει σε τζάμι. Αν δεν είναι περιστρεφόμενη, μπορείς με ένα σφουγγαράκι, που θα προσαρμώσεις στην έξοδο του φίλτρου, να περιορίσεις την ροή.Επίσης, απαραίτητο είναι να αποκτήσεις και θερμοστάτη. Η θερμοκρασία πρέπει να είναι περίπου στους 25-27 βαθμούς κελσίου.Αμέσως από τα παραπάνω καταλαβαίνεις πως με τον όγκο του φίλτρου και του θερμοστάτη αρχίσαμε να περιορίζουμε τον χώρο κυκλοφορίας του ψαριού...Το ενυδρειάκι σου θα χρειαστεί ένα στρωσιματάκι. Καλό είναι να το έχεις σε λειτουργία κανέναν μήνα πριν βάλεις μέσα τον μονομάχο.Αρχικά θα πρέπει να πάρεις τα υλικά διακόσμησης. Υπόστρωμα φυτών, χαλικάκι και μετά ότι τραβάει η όρεξή σου από ξύλαράκι ή πετρούλες και 1-2 φυτάκια.. Το τί ακριβώς θα διαλέξεις από τα παραπάνω είναι στο χέρι σου. Θα πας σε ένα πετσοπ και θα πάρεις ότι σου αρέσει περισσότερο. ΠΡΟΣΟΧΗ: Το χαλικάκι και οι πέτρες (αν πάρεις) θα πρέπει να είναι μη ασβεστολιθικές. Αυτό σημαίνει πως αν ρίξεις μία σταγόνα Aquaforte πάνω τους ΔΕΝ θα πρέπει να αφρίζουν.Προτεινόμενα φυτάκια είναι nano anubia, nano βαλισνέριες, κερατόφυλλο, java moss, κάποια είδη cryptocoryne, microsorum pteropus και πολλά άλλα. H Anubia, η microsorum και η Java moss δένονται πάνω σε ξύλα ή πέτρες με μία πετονιά.Εφόσον πάρεις τα παραπάνω και τα στήσεις στο ενυδρείο σου, ξεκινάς το στρώσιμο για κανέναν μήνα και μετά βάζεις μέσα και το ψαράκι σου!\nΚαταχωρήθηκε 09 Νοέμβριος 2008 - 15:46\nκαλη συνεχεια.Συμφωνω με τις πιο πανω αποψεις\nΚαταχωρήθηκε 09 Νοέμβριος 2008 - 15:48\nΣ ευχαριστω.... Οσο αφορα το στρωσιμο προτεινεις κατι η περισσοτερα σε κανα μηνα? (πολυ μου φαινεται γ****ο)!!!\nΚαταχωρήθηκε 09 Νοέμβριος 2008 - 16:03\nΣ ευχαριστω.... Οσο αφορα το στρωσιμο προτεινεις κατι η περισσοτερα σε κανα μηνα? (πολυ μου φαινεται γ****ο)!!!Μπορεις να αρχισεις το στρωσιμο σου με ζωντανα βακτηρια της tetra.Πολλοι λενε οτι αξιζει και ειναι δοκιμασμενο.\nΚαταχωρήθηκε 09 Νοέμβριος 2008 - 16:05\nΣ ευχαριστω.... Οσο αφορα το στρωσιμο προτεινεις κατι η περισσοτερα σε κανα μηνα? (πολυ μου φαινεται γ****ο)!!!Για το στρώσιμο απλά θα πρέπει να προμηθευτείς αντιχλώριο και ζωντανά βακτήρια. Πήγαινε σε ένα πετσοπ και πάρτα μαζί με τα υπόλοιπα.Η υπομονή είναι το παν στο χόμπυ μας... Πίστεψέ με... εγώ ακόμα τρέχω με βιαστικές κινήσεις που έκανα στο παρελθόν!!! Επίσης όταν θα βάλεις μέσα τα φυτά (που θα μπουν άμεσα) δεν θα σου κακοφαίνεται! Το ενυδρείο σου θα είναι ζωντανό και χωρίς ψάρι μέσα. Επίσης καλό θα ήταν να μην ακούσεις τον όποιο μαγαζάτορα σου πει πως μπορείς από την 2η μέρα να βάλεις ψάρι... Μπορείς να βάλεις ψάρι και σήμερα, χωρίς νερό στο ενυδρείο, αλλά δεν είναι εκέι το θέμα Στο εν τω μεταξύ διάβασε τα άρθρα εδώ μέσα, που αφορούν το στρώσιμο και τα πρώτα βήματα του ενυδρείου.\nΚαταχωρήθηκε 09 Νοέμβριος 2008 - 17:06\nΣε αυτο το χομπι φιλε μου ολοι εχουμε την ιδια αγία... την γνωστη "Αγία Υπομονή"...\nΚαταχωρήθηκε 10 Νοέμβριος 2008 - 14:43\nΤαχυτερη μεθοδος στρωσιματος ειναι το μπολιασμα,εαν μπορει καποιος συνχομπιστας που μενει\nκοντα σου να σου δωσει μπολι απο υγιες ενυδρειο.\nΚαταχωρήθηκε 11 Νοέμβριος 2008 - 21:13\nΗ περιπτωση να μπουν ψευτικα φυτα με λιγο χαλικι χωρις θερμοστατη χωρις μετρησεις με εναν μονομαχο μετα απο μια εβδομαδα ειναι λαθος....? Διοτι αυτη ηταν η συμβουλη απο εξειδικευμενο AQUARIUM SHOP και οχι PET SHOP στην ΚΗΦΙΣΙΑ...!!! Να μην ξεχασω νας σας πω οτι ΥΔΑΤΙΝΟ pet shop στον ΠΕΙΡΑΙΑ μου ειπε να βαλω θερμοστατη και 4-5 μικρα ψαρακια(παπαδακια οπως μου τα ειπε...CARDINAL ελεγε η ετικετα!!!)που εψαξα και βρηκα οτι μεγαλωνουν οποτε ειναι αχρηστα για τα λιτρα μου υποθετω...(20λτ)!!!\nΟλα αυτα τα παραθετω στην διαθεση σας διοτι οι συμβουλες σας μου φανηκαν ποιο σοβαρες και χωρις καμμια διαθεση δυσφημισης στα εν λογω καταστηματα...\nΠαρακαλω για τις τελικες σας προτασεις διοτι καλως η κακως αυτο το ενυδρειο(πραγμα μετα απο ερευνα) εχω στην διαθεση μου κ θελω να το αξιοποιησω στον μεγαλυτερο βαθμο που μπορω...ΕΥΧΑΡΙΣΤΩ\nΚαταχωρήθηκε 11 Νοέμβριος 2008 - 21:50\nΜονομάχος ΠΑΝΤΑ με θερμοστάτη! Αυτό δεν διαπραγματεύεται!!!Στα υπόλοιπα:Θεωρείες υπάρχουν πολλές και ο καθένας μπορεί να λέει το μακρύ και το κοντό του (συμπεριλαμβάνω κι εμένα μέσα) βάση προσωπικών εμπειριών ή "κερδών"! Την τελική απόφαση θα την πάρεις μόνος σου και θα είσαι και υπεύθυνος γι'αυτή.Καλό είναι να μελετήσεις για το στρώσιμο του ενυδρείου, τον κύκλο του αζώτου, "τί εστί ιχθυοφόρτωση?", ποιες είναι οι ιδανικές συνθήκες διαβίωσης του ή των ψαριών σου και ο συνδυασμός των λεγόμενων των χομπιστών, των εμπόρων και όσων διάβασες θα σε οδηγήσουν σε ένα δικό σου συμπέρασμα.Προσωπικά, και χωρίς να είμαι λάτρης της ηθικολογίας, πιστεύω πως από την στιγμή που αποφασίζεις να πάρεις την ευθύνη της ζωής ενός ζωντανού πλάσματος, στα χέρια σου, θα πρέπει να είσαι και πλήρως κατατοπισμένος (από θέμα μελέτης) για το πλάσμα που θα φιλοξενήσεις.Το τί σου προτείνω και τί θεωρώ σωστό ΕΓΩ, στο έγραψα παραπάνω. Αρχάριος είμαι κι εγώ, σαν εσένα (σε διαφορετικό επίπεδο) και αυτά που σου έγραψα αφορούν προσωπικές εμπειρίες. Δυστυχώς δεν είχα ανακαλύψει το φόρουμ πριν ξεκινήσω, και ακολουθώντας διάφορες "πληρωμένες" απόψεις την πάτησα σε χρόνο και σε χρήμα, ενώ τα διάφορα ψαράκια μου την πλήρωσαν με την ζωούλα τους.ΥΓ: Επίσης ξέχασα να σου γράψω πως (από προσωπική πείρα πάντα) το φυσικό ΔΕΝ συγκρίνεται με το τεχνιτό/ψεύτικο. Είναι βέβαια πιο πολυδάπανο και θέλει και σχετική συντήρηση, αλλά... όλα τα καλά θέλουν θυσίες!\nΑυτή το μήνυμα έχει επεξεργαστεί από stormtrooper: 11 Νοέμβριος 2008 - 21:55\nΚαταχωρήθηκε 11 Νοέμβριος 2008 - 22:02\nΣ ευχαριστω....ειδομεν!!! ψαχνω ψαχνω...φαντασου οτι η ιδεα να παρω ενα σωστο ενυδρειο μου αρεσει ηδη...τοτε τι θα κανω? Δεν ξερω..ισως παρω ενα ρισκο φτιαχνοντας αυτο με ενα ψευτικο τοπιο κ ενα μονομαχο κ βλεπουμε παντως θα ακουλουθησω το αδιαπραγματευτο σου...παιρνω κ θερμοστατη κ εδω ειμαστε!!! ΕΥΧΑΡΙΣΤΩ!!!\nΚαταχωρήθηκε 11 Νοέμβριος 2008 - 22:11\nΠάρε ένα ενυδρείο 80-100 λίτρων κι εδώ είμαστε για τα υπόλοιπα Επιστροφή στην κορυφή\nΚαταχωρήθηκε 12 Νοέμβριος 2008 - 08:47\nΤο να βαλεις ψευτικα φυτα δεν κερδιζεις τιποτα απο πλευρας χρηματων.Παρε μια μικρη ριζα\nδεσε επανω της μια μικρη ανουμπια και θα γινει πανεμορφο.


ΕΒΡΟΣ-ΘΡΑΚΗ 2019: ΤΟ ΤΑΤΟΥΑΖ – Δραματικές Εξελίξεις: Ο Ορφέας αρχίζει τις δολοφονίες\nΤΟ ΤΑΤΟΥΑΖ – Δραματικές Εξελίξεις: Ο Ορφέας αρχίζει τις δολοφονίες\nΔραματικές εξελίξεις στην αγαπημένη σειρά ΤΟ ΤΑΤΟΥΑΖ με το δολοφόνο να κυκλοφορεί ελεύθερος και να αρχίζει εκ νέου να σκοτώνει σκορπώντας τον τρόμο.\nO τρόμος που επικρατεί από τη στιγμή που όλοι ξέρουν ότι ο Ορφέας είναι ελεύθερος και αποφασισμένος να σκοτώσει, είναι τεράστιος. Περισσότερο απ’ όλους\nφοβάται η Ελένη, την οποία έχει πάρει υπό την προστασία του ο Αλέξανδρος, αλλά και ο Σωκράτης που ήδη η πρώτη του επαφή με τον Ορφέα στιγματίστηκε με βία και αίμα.\nO Oρφέας ετοιμάζεται να το σκάσει από τη χώρα, αλλά προϋπόθεση μεγάλη γι’ αυτό είναι να βρει τα υπόλοιπα χρήματά του και να καθαρίσει αυτούς που έχει ορκιστεί να σκοτώσει.\nΕτσι προσπαθεί να «μαζέψει» τις… δουλειές του και να φύγει. Πριν όμως, αρχίζει να σκορπάει τον θάνατο σε όποιον μπαίνει ηθελημένα ή μη στον δρόμο του. Αυτός που πληρώνει το τίμημα του εγκλεισμού στο ψυχιατρείο, αλλά και της ταμπέλας του «τρελού», όπως λέει, είναι ο δικηγόρος του ο Μάνος.\nΟ Ορφέας για μια ακόμα φορά βάφει τα χέρια του με αίμα. Με το αίμα του Μάνου, ενώ η είδηση του θανάτου του σοκάρει τους πάντες και πιο πολύ την Ολγα. Επόμενος στόχος του είναι ο γιος του ο Σωκράτης, για τον οποίο τρέφει απίστευτο μίσος, καθώς τον ανακάλυψε, τον έδωσε στην αστυνομία και φυσικά του έκλεψε όλα του τα χρήματα. Ετσι ο Ορφέας μετά τη δολοφονία του Μάνου στρέφεται στον Σωκράτη, ο οποίος μετά από πολύ καιρό γνωρίζει μια κοπέλα της ηλικίας του και την πηγαίνει στο σπίτι του, προσπαθώντας να κάνει μια νέα αρχή και να αποτινάξει από πάνω του τον δεύτερο κακό εαυτό του.\nΔεν προλαβαίνει όμως, καθώς ξαφνικά μπουκάρει στο σπίτι ο Ορφέας και με το βλέμμα του τρελού ορμάει πάνω του. «Θα καλοπεράσεις τώρα», τον απειλεί και τον δένει πισθάγκωνα με σκοπό να τον σκοτώσει, αφού πρώτα πάρει αυτό που θέλει.\nΟ Σωκράτης αρχίζει να φοβάται για τη ζωή του όταν ο Ορφέας αρχίζει τα σκληρά βασανιστήρια: «Λέγε πού έχει κρύψει τα λεφτά μου γιατί θα πεθάνεις», του φωνάζει και τον βασανίζει, ενώ ο Σωκράτης δεν μιλάει γιατί ξέρει ότι αν του πει, την ίδια στιγμή θα τον σκοτώσει. Ο Ορφέας κάνει σαν τρελός και ψάχνει παντού, μέχρι που ανακαλύπτει τα χρήματα.\nΣτο μεταξύ, ο Σωκράτης αποκαλύπτει κάτι στον Ορφέα που τον κάνει να του γυρίσει το μάτι. «Περιμένω την Ελένη να έρθει. Είχαμε ραντεβού εδώ για να μιλήσουμε», του λέει και Ορφέας χαμογελάει σαδιστικά: «Ωραία, δεν χρειάζεται να την ψάξω κιόλας. Με ένα σμπάρο δυο τρυγόνια»…\nΤην ίδια στιγμή, ο Αλέξανδρος και η Αννα περιμένουν την Ελένη να επιστρέψει στην Αίγινα και όσο αυτή καθυστερεί, η αγωνία τους μεγαλώνει: «Γιατί δεν ήρθε ακόμα η Ελένη, έπρεπε να έχει έρθει εδώ και ώρα», προβληματίζεται ο Αλέξανδρος και η Αννα του τονίζει: «Αλεξ, αρχίζω και ανησυχώ, κάτι πρέπει να κάνουμε, δεν μπορεί να εξαφανίστηκε».\nΗ ζωή του Σωκράτη απειλείται και αναγκάζεται να πει ψέματα στην Ελένη, προσκαλώντας τη στην παγίδα του Ορφέα. Ετσι, η Ελένη ετοιμάζεται να πάει να βρει τον Σωκράτη, χωρίς όμως να ξέρει ότι στο σπίτι βρίσκεται και ο Ορφέας!\nΤην τελευταία στιγμή όμως τα σχέδια του ματαιώνονται καθώς εκεί φτάνει η Αθηνά, η οποία προσωρινά διακόπτει τα δολοφονικά του σχέδια κι αυτή τη φορά βρίσκεται πολύ κοντά στο να πέσει στα χέρια της αστυνομίας. Ο Σωκράτης απελευθερώνεται και το επόμενο βήμα του είναι αιματηρό, καθώς σκοτώνει άλλη μια γυναίκα, ενώ για πρώτη φορά έχει κοντά του… μάρτυρα.


"Δεν είναι η φωνή του παιδιού μας" Ισχυρίζονται οι γονείς του Βαγγέλη Γιακουμάκη! (Video) - Έγκλημα - Athens magazine\nΟργισμένοι οι γονείς του άτυχου φοιτητή!\nΈνα βίντεο που κυκλοφορεί με τον Βαγγέλη Γιακουμάκη έχει κάνει έξαλλους τους γονείς του αφού ισχυρίζονται ότι δεν είναι η φωνή του παιδιού μας!\nΣτην εκπομπή της Τατιάνας Στεφανίδου "Μαζί σου" είδαμε και τα δύο βίντεο που φέρεται να τράβηξε ο άτυχος νεαρός Βαγγέλης Γιακουμάκης και ακούγεται η φωνή του!\nΟι γονείς του εξοργίστηκαν με το βίντεο που προσκόμισαν οι κατηγορούμενοι στο δικαστήριο.. Η υπεράσπιση των κατηγορούμενων ισχυρίστηκε ότι είναι από την εποχή ο φοιτητής ήθελε να αλλάξει δωμάτιο στην φοιτητική εστία!\nΕπίσης, η οικογένεια του αμφισβητεί την γνησιότητα του υλικού αυτού αλλά και ότι η φωνή αυτή είναι του παιδιού τους..\nΞεκινά ένας νέος κύκλος αντιπαράθεσης και γολγοθά για την οικογένεια του Βαγγέλη Γιακουμάκη!\nΠοια είναι η θέση της οικογένειας του φοιτητή, ακριβώς για τα βασανιστήρια που δέχθηκε ο γιος του;\nΤι αναφέρουν για το κινητό και την εικόνα του δωματίου; Η οικογένεια του φοιτητή δεν έχει δεχθεί ίχνος μεταμέλειας από τους κατηγορούμενους..


Οι δυο πρώτες εβδομάδες της χρονιάς ήταν απολαυστικές σε πολλά επίπεδα. Το θέαμα μπορεί να μην είναι ακόμα στα φόρτε του αλλά ο ανταγωνισμός χτυπάει ήδη κόκκινο με τις περισσότερες ομάδες να μην έχουν βρει ακόμα τα πατήματα τους. Η 3η αγωνιστική στα χαρτιά δεν προσφέρει όσα ντέρμπι περιελάμβαναν οι πρώτες δυο -αλλά όπως έχουμε πει πολλάκις- αυτές είναι που πολλές φορές εξελίσσονται στις πιο χορταστικές.\nΤο πρόγραμμα της Gameday 3 ξεκίνησε από το «dawg pound» του Κλίβελαντ. Το NFL κατά κάποιο τρόπο γιόρτασε μετά το τέλος του Thursday Night Football της περασμένης Πέμπτης. Οι Cleveland Brown ξόρκισαν επιτέλους την κατάρα που τους κυνηγάει και μετά από 635 μέρες ένιωσαν και πάλι την χαρά της νίκης! Έτσι η πόλη του Οχάιο κάηκε μετά το τελευταίο σφύριγμα της αναμέτρησης με τους Jets και το τελικό 21-17 δεν είχε περιθώρια πλέον να ανατραπεί! Σαν παραμύθι εξελίχθηκε η πρώτη νίκη της ομάδας μετά από τόσο καιρό, αφού ήρθε έχοντας ως ηγέτη το νο.1 pick στο περασμένο draft, Baker Mayfield, ο οποίος μπήκε λίγο πριν το ημίχρονο στη θέση του Tyrod Taylor με το σκορ να είναι 14-0. Τελικά, με πολύ ώριμες επιλογές κατάφερε να πραγματοποιήσει την μεγάλη ανατροπή και ως αποτέλεσμα να δώσει μετά από χρόνια βάσιμες ελπίδες στους φίλους της ομάδας για ένα καλύτερο αύριο. Από άποψη απόδοσης σίγουρα καθοριστικό ρόλο έπαιξε η παρουσία του εκπληκτικού pass rusher των νικητών, Myles Garrett, ο οποίος έσπερνε τον πανικό στην offensive line του Sam Darnold. Όσον αφορά τον πασαδόρο των Jets, το ματς της Πέμπτης αποτέλεσε την δεύτερη σερί μέτρια εμφάνιση του και πλέον η εξαιρετική του πρεμιέρα απέναντι στους Lions έχει αρχίσει να απομακρύνεται. Μπορεί ο Mayfield να οδήγησε την ομάδα στην μεγάλη ανατροπή στο δεύτερο ημίχρονο αλλά βασίστηκε απόλυτα στον RB Carlos Hyde που σημείωσε 103 γιάρδες και σκόραρε δυο φορές!\nΑς κοιτάξουμε τι έχει το αποψινό μενού και σε ποιες αναμετρήσεις θα ήταν καλό να εστιάσουμε μέσα στην τρέλα των παράλληλων παιχνιδιών που μας προσφέρει για άλλη μια Κυριακή η National Football League.\nTo πρώτο time slot, αυτό των 20:00, έχει δυο μεγάλα divisional ντέρμπι που σίγουρα θα προσελκύσουν πολλά ζευγάρια μάτια.\nΤο ένα είναι μια κλασική NFC South κόντρα μεταξύ Falcons και Saints στην Τζόρτζια ενώ το δεύτερο μας έρχεται από την AFC South, μεταξύ Jaguars και Titans. Εκεί περιμένουμε με μεγάλο ενδιαφέρον να δούμε αν ο νεόκοπος προπονητής των φιλοξενούμενων, Mike Vrabel, θα επιλέξει να χρησιμοποιήσει τον βασικό του QB, Marcus Mariota, ή θα προσανατολιστούν στο να παίξουν ξανά τον Blaine Gabbert, κάτι που τους βγήκε σε καλό την προηγούμενη βδομάδα με τη επί των Texans στο Χιούστον. Οι Jags από την πλευρά τους θέλουν να χτίσουν στο αήττητο ξεκίνημα τους παίρνοντας ξεκάθαρο προβάδισμα στον όμιλο από νωρίς.\nΤρίτο παιχνίδι που μοιάζει έτοιμο να προσφέρει πάμπολλες συγκινήσεις είναι βεβαίως η κόντρα μεταξύ των επόμενων σταρ της λίγκας στην θέση του quarterback. O λόγος για την υπερπεριφερειακή μάχη των Chiefs με τους 49ers στο Αrrowhead του Κάνσας. O οικοδεσπότης Patrick Mahomes, που παίζει σε all-pro επίπεδο μέχρι στιγμής υποδέχεται τον απογοητευτικό Jimmy Garoppolo σε μια δοκιμασία που θα μας δώσει ακόμα περισσότερα συμπεράσματα για το τι πρέπει να περιμένουμε από τις δυο ομάδες στο προσεχές μέλλον.\nΜιας και αναφέρθηκα σε QB του μέλλοντος, το περσινό φαβορί για MVP μέχρι τα 2/3 της σεζόν, ο Carson Wentz των πρωταθλητών Eagles, όλα δείχνουν ότι απόψε θα κάνει το ντεμπούτο του για φέτος εντός έδρας απέναντι στους Colts. Παράλληλα θα δούμε τους Packers του λαβωμένου Aaron Rodgers να ταξιδεύουν στην πρωτεύουσα για να τα βάλουν με τους Redskins ενώ οι Panthers, στην μάχη των αιλουροειδών, θα πρέπει να βρουν έναν τρόπο να σταματήσουν τους πολύ φορμαρισμένους Bengals. Vikings, Ravens και Texans ελπίζουν σε εντός έδρας νίκες απέναντι σε βατούς αντίπαλους.\nΤο δεύτερο time slot (23:00) περιλαμβάνει μια τρομερή μονομαχία μεταξύ των δυο ομάδων του Los Angeles, Rams και Chargers, με τους “φιλοξενούμενους” να θέλουν πάσει θυσία την νίκη για να μείνουν κοντά στους καυτούς Chiefs στην AFC West. Παράλληλα θα δούμε αν μπορεί να υπάρξει ελπίδα για τους φετινούς Cardinals, στην Αριζόνα απέναντι στους συμπαθητικούς αλλά σίγουρα όχι τρομαχτικούς Bears, ενώ οι Seahawks θα προσπαθήσουν να πάρουν την παρθενική τους νίκη απέναντι στους Cowboys, που έδειξαν να έχουν ζωή αμυντικά στην νίκη τους απέναντι στους Giants στο προηγούμενο SNF.\nΤο αποψινό Sunday Night Football θα έχει ιδιαίτερο ενδιαφέρον για τους φίλους των Patriots αφού θα πρέπει η ομάδα τους να κάμψει την αντίσταση των Lions, του πρώην Defensive Coordinator της ομάδας, Matt Patricia, έχοντας πλέον στο οπλοστάσιο τους ένα νέο πυρηνικό όπλο, τον Josh Gordon!\nΗ αγωνιστική θα κλείσει τα ξημερώματα της Τρίτης, όταν οι Buccaneers θα προσπαθήσουν στο Monday Night Football να συνεχίσουν την τρελή τους πορεία υποδεχόμενοι τους -εν μέσω τρικυμίας- Steelers. Μπορεί η τιμωρία του Jameis Winston να έληξε αλλά έτσι όπως παίζει ο «Ryan Fitz-Magic» δεν υπάρχει περίπτωση να χάσει την θέση του βασικού.


Αλιευτικές βάρκες με πλήρη εξοπλισμό ανασύρθηκαν από τον βυθό του λιμανιού των Ν. Μουδανιών - Μυρμιδόνες\nΤρεις αλιευτικές βάρκες με πλήρη μηχανολογικό και αλιευτικό εξοπλισμό που παρέμεναν βυθισμένες για χρόνια κάτω από το νερό ανέλκυσαν δύτες από το λιμάνι των Νέων Μουδανιών στη Χαλκιδική.\nΣτη συγκεκριμένη δράση καθαρισμού της θαλάσσιας περιοχής του λιμανιού των Ν. Μουδανιών προχώρησε ο Δήμος Νέας Προποντίδας σε συνεργασία με το Δημοτικό Λιμενικό Ταμείο και το τοπικό Λιμεναρχείο, με στόχο τόσο την προστασία του περιβάλλοντος όσο και τη διευκόλυνση της αλιευτικής δραστηριότητας στην περιοχή.\nΌπως αναφέρει ο δήμαρχος Νέας Προποντίδας, Μανώλης Καρράς, επαγγελματίες δύτες ανέλαβαν τον εντοπισμό των βυθισμένων σκαφών και διευκόλυναν την ανέλκυσή τους με τη βοήθεια γερανού ξηράς. «Έγινε ανέλκυση τριών σκαφών που είχαν πλήρη μηχανολογικό και αλιευτικό εξοπλισμό. Κανείς δεν γνωρίζει για πόσα χρόνια βρίσκονταν βυθισμένες οι βάρκες στη θάλασσα, όμως αποτελούσαν εστίες μόλυνσης και περιβαλλοντικής επιβάρυνσης του λιμανιού των Ν. Μουδανιών», τονίζει ο κ. Καρράς. Σύμφωνα με τον δήμαρχο, ανάλογη περιβαλλοντική δράση θα πραγματοποιηθεί και στα δύο μικρότερα λιμάνια της Νέας Ποτίδαιας.\nΤην ίδια ώρα, ο δήμος προχώρησε και στην επιτόπια διάλυση ενός κατασχεμένου πλοίου από λαθρεμπόριο τσιγάρων, που ήταν δεμένο για περισσότερα από δέκα χρόνια στο λιμάνι των Ν. Μουδανιών και στην απομάκρυνση των υλικών του. «Ανά πάσα ώρα και στιγμή, το φορτηγό πλοίο που είχε κατασχεθεί για υπόθεση λαθραίων τσιγάρων κινδύνευε να βουλιάξει μέσα στο λιμάνι των Ν. Μουδανιών. Καταφέραμε και βγάλαμε άδεια επί τόπου κοπής, ανασύραμε το υπόλοιπο βυθισμένο τμήμα και απομακρύναμε τα υλικά», κατέληξε ο κ. Καρράς.\nΗ περιβαλλοντική δράση του καθαρισμού του βυθού από τις βάρκες έχει ενταχθεί σε διαγωνισμό της Ελληνικής Εταιρείας Προστασίας της Φύσης, που διαχειρίζεται το πρόγραμμα «Γαλάζια Σημαία» στη χώρα μας.\n← Οι περιπέτειες του Ηρακλή Πουαρό | Η μυστική φόρμουλα\nΤο έδαφος καταβυθίστηκε κατά 39 εκατοστά μετά τον σεισμό της Ελασσόνας →


Φαρμακευτικοί μεσάζοντες CAS 4085-31-8 φωσφορικού άλατος Piperaquine λεπτοί χημικοί μεσάζοντες\nΦωσφορικό άλας CAS 4085-31-8 Piperaquine λεπτοί χημικοί μεσάζοντες\nΌνομα προϊόντων: Φωσφορικό άλας Piperaquine\nΣυνώνυμα: tetrahydrate προπανίου 1,3 BRI [1 (7-χλωρο-4-quinolyl) - 4 " - piperazinyl] tetraphosphate Φωσφορικό άλας CP2000 Piperaquine PIRERAQUINE ΦΩΣΦΟΡΙΚΟ ΆΛΑΣ 4,4 " - (1,3-Propanediydi-4,1-αυλητής-azinediyl) BRI [7-chloroquinoline] 4,4 " - (trimethylenedi-4,1-piperazinediyl) BRI (7-χλωρο-κινολίνη) piperaquinoline 4,4 " - [1,3-Propanediylbis (4,1-piperazinediyl)]BRI (7-chloroquinoline) Φωσφορικό άλας Piperaquine\nΧρήση και σύνθεση φωσφορικού άλατος Piperaquine\nΧημικές ιδιότητες για να ταξινομήσει την άσπρη κρυστάλλινη σκόνη\nτο piperaquine είναι ένα φάρμακο συνδυασμού σταθερών δόσεων που χρησιμοποιείται στη θεραπεία της ελονοσίας. Είναι ένας συνδυασμός dihydroartemisinin και piperaquine. Συγκεκριμένα χρησιμοποιείται για την ελονοσία του falciparum Σελ. και των τύπων Σελ. vivax. Λαμβάνεται προφορικά.\nΟι παρενέργειες είναι ασυνήθιστες. Οι ανησυχίες περιλαμβάνουν τη δυνατότητα QT της επέκτασης. Οι εκδόσεις είναι διαθέσιμες για τη χρήση στα παιδιά. Η χρήση στην πρόωρη εγκυμοσύνη δεν συστήνεται. Τα δύο φάρμακα λειτουργούν από τους διαφορετικούς μηχανισμούς.\nΤο Dihydroartemisinin/piperaquine εγκρίθηκε για την ιατρική χρήση στην Ευρώπη το 2011. Είναι στον κατάλογο της Παγκόσμιας Οργάνωσης Υγείας ουσιαστικών φαρμάκων, των αποτελεσματικότερων και ασφαλών φαρμάκων που απαιτούνται σε ένα σύστημα υγείας. Ενώ ήταν διαθέσιμο για περίπου 6 Δολ ΗΠΑ ανά σειρά μαθημάτων επεξεργασίας, οι προσπάθειες είναι εν εξελίξει από το 2010 για να φέρουν την τιμή κάτω από ένα δολάριο ανά σειρά μαθημάτων. Είναι διαθέσιμο στο εμπόριο στην Αφρική και την Ασία. Έχει χρησιμοποιηθεί για να θεραπεύσει περισσότερους από 4,5 εκατομμύριο ανθρώπους από το 2017.